Luka 11 AKKDC08 - Loon dɔ, Yezu tun be Ala daalila yɔrɔ - Bible Search\nYezu ye min fɔ Ala daaliko la\n1Loon dɔ, Yezu tun be Ala daalila yɔrɔ dɔ. A tilara tuma min na, a ka kalandenw la kelen y'a fɔ a ye ko: «Matigi, an dege Aladali la i n'a fɔ Zan y'a taw dege cogo min na.»\n2A y'a fɔ u ye ko: «N'aw be Ala daali tuma min na, aw k'a fɔ ko:\n‹An Faa, i tɔgɔ ka boɲa.\n3An ka makoya dumuni d'an ma loon o loon.\n4I k'an ka hakɛw yafa an ma,\nbari an fana be yafa tɔw ma n'u filila anw ma.\nKan'a to kɔrɔbɔli ka se an ma.› »\n5Yezu y'a fɔ u ye tugu ko: «Ni aw dɔ tagar'a tericɛ fɛ dugutilama k'a fɔ a ye ko: ‹N teri, ɲa ne ma ni burukun saba ye, 6bari ne tericɛ dɔ bɔra dugu la ka na n fɛ, dumunifɛn foyi te n fɛ k'a d'a ma,› 7n'a teri nin tora soo kɔnɔ k'a jaabi ko: ‹Kana n tɔɔrɔ, daa sɔgɔra ka ban, ne ni n deenw lara fana, ne te se ka wili ka buru d'i ma,› 8ne b'a fɔ aw ye ko n'a ma wili k'a d'a ma teriya kosɔn, a bena wili k'a makoyafɛn bɛɛ d'a ma, bari a tericɛ b'a sigɛnna.\n9«Ayiwa, ne b'a fɔ aw ye ko aw k'aw ka makoyafɛn daali Ala fɛ, a bena o d'aw ma. Aw mako be fɛɛn min na, aw k'o ɲini, aw ben'o sɔrɔ. Aw ka daa kɔkɔ, daa bena yɛlɛ aw ye, 10bari mɔgɔ o mɔgɔ man'a makoyafɛn daali Ala fɛ, Ala ben'a di o tigi ma. Min man'a makoyafɛn ɲini, o tigi b'o sɔrɔ. Daa bena yɛlɛ daa kɔkɔbaga ye. 11Denfa jumɛn be sɔn ka saa di a deen ma, k'a sɔrɔ a ye jigɛ daali a fɛ? 12Walima denfa jumɛn be sɔn ka bunteni di a deen ma, k'a sɔrɔ deen ye sisɛfan le daali a fɛ? 13Aw minw ka jugu, n'aw be sɔn ka fɛnɲumanw di aw deenw ma, aw Faa min be sankolo la, ale tena Nii Senuman di a daalibagaw ma ka tɛmɛ aw ka fɛɛn ditaw kan wa?»\n(Mat 9.32-34; 12.22-30; Mar 3.22-27)\n14Yezu ye cɛɛ dɔ kɛnɛya jina tun ye min kɛ bobo ye. Jina bɔra cɛɛ la tuma min na, a y'a daminɛ ka kuma fɔɔ jama kabakoyara. 15- Nga u dɔw y'a fɔ ko: «A be jinaw gwɛn jinaw kuntigi Belezebuli le barika la.»\n16- Dɔw tun b'a fɛ ka Yezu kɔrɔbɔ, o la, u y'a fɔ a ye ko a ka kabako dɔ kɛ min bena kɛ taamasiɲɛ ye k'a yira ko a ka sebagaya be bɔ Ala fɛ. 17Yezu y'u ka miiriya lɔn minkɛ, a y'a fɔ u ye ko: «Ni jamana min mɔgɔw be ɲɔgɔn kɛlɛ, o jamana nin te se ka ɲa. U ka soow bena ci. 18O tuma na, ni Sutana y'a yɛrɛ kɛlɛ, a ka masaya bena taga ɲa cogo di? Bari aw b'a fɔra ko jinaw kuntigi Belezebuli le be see dira ne ma ka se ka jinaw gwɛn. 19Ni ne be jinaw gwɛn Belezebuli barika la, o tuma na, aw ka kalandenw b'u gwɛn jɔn le barika la? Olu yɛrɛ bena kɛ aw jalakibagaw ye. 20Nga ni ne be jinaw gwɛn Ala barika la, o b'a yira ko Ala ka masaya sera aw fɛ.\n21«Ni maramafɛn be cɛɛ barikaman bolo n'a b'a ka soo kɔlɔsira, a ka soo kɔnɔ fɛɛnw be sutara la. 22Nga ni cɛɛ wɛrɛ cunna ale kan min fanga ka bon n'a ta ye, o b'a ka maramafɛn bɔsi a la, a jigi lanin tun be min kan. O la, a b'a ka soo kɔnɔ fɛɛnw bɛɛ cɛ k'u di mɔgɔ wɛrɛw ma.\n23- «Mɔgɔ min te ne ɲiin ye, o ye ne jugu le ye. Mɔgɔ min te ne dɛmɛ ka ɲani kɛ, o tigi be cɛnni le kɛ.\nJina ka kosegi ko\n24«Ni jina gwɛnna ka bɔ cɛɛ dɔ la, a be taga yaalayaala kongo kɔnɔ, janko ka lafiɲɛyɔrɔ ɲini yen. N'a m'o sɔrɔ, a b'a fɔ ko ale bena segi a bɔyɔrɔkɔrɔ la. 25N'a segira tuma min na, a be taga o yɔrɔ sɔrɔ a labɛnnin lo i n'a fɔ mɔgɔ ye boon furan ka kɛ cogo min na. 26O la, a be taga jina wolonwula wele, minw ka fari n'ale ye. U be na don o tigi la. A cogo bena juguya ka tɛmɛ a ka fɔlɔta kan.»\nJɔn lo dagamunin lo?\n27Yezu y'o kuma nunu fɔ ka ban minkɛ, muso dɔ y'a kaan kɔrɔta jama cɛma k'a fɔ a ye ko: «Muso min y'i wolo, o dagamunin lo.»\n28Nga Yezu y'a jaabi ko: «Mɔgɔ min be Ala ka kuma lamɛn, k'a bato, o le dagamunin lo.»\n29- Jama tun be cayara Yezu kɔrɔ minkɛ, a y'a fɔ u ye ko: «Bii mɔgɔw ka jugu. U be kabako le fɛ. Nga kabako si tena kɛ k'a yira u la ni kira Zonasi ta ɲɔgɔn tɛ. 30- Zonasi kɛra taamasiɲɛ ye Ninivukaw fɛ cogo min na, Mɔgɔ Dencɛ fana bena kɛ taamasiɲɛ ye bii mɔgɔw fɛ ten. 31- Kiti tigɛlon na, worodugu ɲafan fɛ masamuso bena bii mɔgɔw jalaki, bari a bɔra fɔɔ dugukolo daan na ka na Solomani ka hakilitigiyakumaw lamɛn. Ayiwa, mɔgɔ be yan min hakili ka bon ni Solomani ta ye. 32- Kiti tigɛlon na, Ninivukaw bena bii mɔgɔw jalaki, bari Zonasi ye waajuli min kɛ Ninivu dugu kɔnɔ, Ninivukaw sɔnna o ma. U nimisara ka faran u ka kojuguw la. A filɛ, mɔgɔ be yan min ka bon ni Zonasi ye.\n(Mat 5.15; Mar 4.21; Luka 8.16)\n33- «Mɔgɔ si te fitinɛ mana k'a bila yɔrɔdogonin na, walima gongo jukɔrɔ, nga a b'a bila fɛɛn dɔ kan janko mɔgɔ minw be don soo kɔnɔ, u ka yeli kɛ.\n34«Mɔgɔ ɲaa kɛra i n'a fɔ a fari fitinɛ. N'i ɲaa ma cɛn, i be yeli kɛ. Nga n'i ɲaa cɛnna, i te yeli kɛ. 35O la, i ka kɔlɔsili kɛ k'a filɛ, yeelen min b'i la, n'o ma kɛ dibi ye. 36N'i yɔrɔ bɛɛ be yeelen na, ni dibi si te yen, a bena to yeelen na i n'a fɔ fitinɛ be yeelen bɔ cogo min na.»\nYezu tagara Fariziɲɛw dɔ fɛ\n37Yezu tilara a ka kuma na tuma min na, *Fariziɲɛ dɔ y'a ɲini a fɛ ko a ka taga dumuni kɛ ale ka soo. A tagara se, a sigira dumuni na. 38Fariziɲɛ nin y'a kɔlɔsi minkɛ ko Yezu m'a tigɛ ko ka kɛɲɛ n'u ka landa ye ka sɔrɔ ka sigi dumuni na, o y'a kabakoya. 39Matigi y'a fɔ a ye ko: «Aw Fariziɲɛw kɔni be ten. Aw be jifilenw ni tasaw kɔfɛlaw ko k'u gwɛ, k'a sɔrɔ benkanni ani juguya le fanin be aw kɔnɔ. 40Naloman nunu! Ala min ye kɛnɛmala dilan, o tuma na, ale ma kɔnɔna fana dilan wa? 41Fɛɛn min b'aw ka minanw kɔnɔ, aw y'o di dɛsɛbagatɔw ma, o la, aw ka koo bɛɛ bena saniya.\n42- «Aw, Fariziɲɛw, bɔnɛ ye aw ta ye, bari aw be jija ka nanaye ni nanfuraburu sifa bɛɛ jaka bɔ. Ala be tilenninya ni kanuya minw fɛ, aw b'olu to yen. Aw tun ka kan ka olu le kɛ ka dɔ nunu fara o kan.\n43«Aw, Fariziɲɛw, bɔnɛ ye aw ta ye, bari aw be sigiyɔrɔɲumanw le fɛ kalansow kɔnɔ, aw b'a fɛ mɔgɔw k'aw fo forobayɔrɔw la. 44Bɔnɛ ye aw ta ye, bari aw kɛra i n'a fɔ kaburuw, minw te ye, mɔgɔw be taama u kan n'u t'a kala ma.»\n45O la, sariya karamɔgɔ dɔ y'a fɔ Yezu ye ko: «Karamɔgɔ, n'i kumana ten, i be don anw fana gasi la.»\n46A y'a jaabi ko: «Bɔnɛ ye aw sariya karamɔgɔw fana ta ye, bari aw be mɔgɔw bila doni gwiliman ɲun na, k'a sɔrɔ aw t'u dɛmɛ hali dɔɔni yɛrɛ a ɲunni na. 47Aw faaw ye kira minw faga, aw minw be u ka kaburuw lalaga k'u lɔ sisan, bɔnɛ ye aw ta ye. 48Aw b'a yira ten ko aw faaw tun ye min kɛ, k'o bɛnna aw ma, bari, olu ye kiraw faga, aw be u ka kaburuw lɔ. 49O le y'a to Ala tun y'a fɔ a ka lɔnniya la ko ale bena kiraw ni cidenw ci aw ma. Ko aw bena u dɔw faga, k'u dɔw bila tɔɔrɔ la. 50O seen fɛ, bii mɔgɔw bena kiti kiraw joli bɔnninw kama, joli min bɔnna kabini diɲɛ daminɛtuma na, 51- k'a ta Abɛli joli bɔnnin ma fɔɔ ka na se Zakari ta ma, u ye min faga Alabatosoba yɔrɔ senuman ni sarakabɔyɔrɔ cɛ. Tiɲɛ na, n b'a fɔ aw ye ko bii mɔgɔw bena ɲininga o bɛɛ la.\n52«Aw sariya karamɔgɔw, bɔnɛ ye aw ta ye, bari aw b'aw yɛrɛ jati tiɲɛ lɔnbagaw ye k'a sɔrɔ aw t'a lɔn. Minw b'a fɛ ka tiɲɛ lɔn, aw t'a to olu fana k'a lɔn.»\n53Yezu bɔra o yɔrɔ la tuma min na, sariya karamɔgɔw ni Fariziɲɛw dimina a kɔrɔ kosɔbɛ. U tun b'a ɲinina ni dabari sifa bɛɛ ye. O la, u tun b'a ɲininga koo caaman na, 54janko n'a ka jaabili ma ɲa, u k'a sɔrɔ.


Mat 20 AKKDC08 - «*Sankolo masaya bɔnin be forotigi dɔ - Bible Search\nYezu be talen min la sara koo la\n1«*Sankolo masaya bɔnin be forotigi dɔ fɛ. A bɔra sɔgɔma joona ko a be sɛnɛkɛlaw ta k'u ci a ka foro kɔnɔ. 2A kɔnna ka minw sɔrɔ, a bɛnna n'olu ye ko a bena warigwɛ deen kelen d'u ma tile kɔnɔ, min ye tile kelen baara sara ye, ka sɔrɔ k'u ci a ka foro la. 3Tile gwanna dɔɔni, forotigi bɔra tugu ka dɔ wɛrɛw siginin ye yiriba kɔrɔ, u tun te baara la. 4A y'a fɔ olu fana ye ko: ‹Aw ye taga ne ka foro la ka baara kɛ, ni tile banna, ne bena aw sara.› 5Olu tagar'a ka foro la. Tilefɛ, forotigi nin bɔra tugu ka mɔgɔ dɔw sɔrɔ, n'u te baara la, tile sumana dɔɔni, a ye dɔ wɛrɛw sɔrɔ fana, k'u bɛɛ ci a ka foro la. 6Tile banna tuma min na, a ye mɔgɔ dɔ wɛrɛw ye tugu minw tun te baara la. A y'a fɔ olu ye ko: ‹Mun n'aw ye tile bɛɛ ban yan n'aw ma taga baara la?› 7U y'a jaabi k'u ma baara sɔrɔ mɔgɔ si fɛ. A y'a fɔ olu ye k'u ka taga baara kɛ ale ka foro la. 8- Baara jigira tuma min na, forotigi y'a fɔ a ka baarakuntigi ye ko a ka baarakɛla nunu wele k'u ka sara d'u ma, k'a daminɛ minw tagara laban na fɔɔ ka taga bila fɔlɔ taw ma. 9Mɔgɔ minw tagara o y'a sɔrɔ tile banna, olu gwɛrɛla, a ye warigwɛ deen kelen kelen di olu bɛɛ ma. 10Mɔgɔ minw tagara sɔgɔmadafɛ, olu nana gwɛrɛ. U tun b'a miiri k'u bena sɔrɔli kɛ ka tɛmɛ dɔ nunu kan. Nga u kelen kelen bɛɛ ye warigwɛ deen kelen kelen le sɔrɔ. 11Olu y'u ka sara minɛ tuma min na, u tun be ŋunuŋunu forotigi kama. 12U tun b'a fɔra ko: ‹Nunu nana kɔfɛ, u yɛrɛ ma tile kelen baara kɛ ani u ma sigɛn i n'a fɔ anw. U ye baara kɛ waati dɔɔni dɔrɔn. Ele y'olu ka sara kɛ kelen ye n'an ta ye.› 13Forotigi y'a fɔ u kelen ye ko: ‹N teri, ne ma i tɔɲɔ. An tun ma bɛn a la ko ne bena i sara ni warigwɛ deen kelen ye wa? 14E k'i ka sara minɛ ka tɛmɛ ka bɔ yan. Mɔgɔ minw tagara baara la kɔfɛ, ne bena e ka sara ɲɔgɔn di olu bɛɛ ma. 15O tuma na, ne man kan ka n sago kɛ ni n ka wari ye wa, walima ne ye koɲuman min kɛ, o ɲagoya le b'i la?› » 16- Yezu tilara k'a fɔ ko: «O cogo kelen la, kɔmɔgɔw bena kɛ ɲamɔgɔw ye, ani ɲamɔgɔw bena kɛ kɔmɔgɔw ye.»\nYezu b'a ka saya n'a kununni fɔra tugu\n(Mar 10.32-34; Luka 18.31-34)\n17Yezu n'a ka kalandenw tun be tagara Zeruzalɛmu. K'u to sira kan, a ye kalanden tan ni fila nunu wele u danna k'a fɔ u ye ko: 18«Ayiwa, an be tagara Zeruzalɛmu. O yɔrɔ la, u bena Mɔgɔ Dencɛ don sarakalasebagaw kuntigiw ni sariya karamɔgɔw bolo. U ben'a fɔ ko a ka kan ka faga. 19U ben'a don siya wɛrɛw bolo, olu bena yɛlɛ a ma, k'a bugɔ ni golokami ye, k'a gwengwen lɔgɔ kan. Nga tile sabanan loon a bena kunun.»\nZebede muso be Yezu daali\n(Mar 10.35-45; Luka 22.25-27)\n20O kɔ, Zebede ka muso nana Yezu fɛ n'a dencɛw ye. A y'a kunbiri gwan Yezu kɔrɔ waasa k'a daali. 21Yezu y'a ɲininga ko: «E be mun le fɛ?» A y'a jaabi ko: «N'i sigira i ka masaya la tuma min na, a to n deen fila nunu ka sigi i kɔrɔ, mɔgɔ kelen i kinibolo fɛ, kelen i numanbolo fɛ.» 22Yezu y'u jaabi ko: «Aw be fɛɛn min daali, aw t'o lɔn. Tɔɔrɔ min bena ne sɔrɔ, aw be se k'o ɲɔgɔn muɲu wa?» U y'a fɔ ko: «An be se.» 23Yezu y'a fɔ u ye ko: «Aw kɔni bena o tɔɔrɔ muɲu. Nga ka sigi ne kinibolo, walima ne numanbolo fɛ, ne t'o latigɛbaga ye. N Faa y'o yɔrɔw labɛn minw ye, u bena di olu le ma.» 24Kalanden tan nunu y'o mɛn minkɛ, u dimina mɔgɔ fila nunu kɔrɔ. 25Yezu y'u wele k'a fɔ u ye ko: «Aw b'a lɔn ko diɲɛ kɔnɔ, siyaw ɲamɔgɔw be kuntigiya kɛ tɔw kan, mɔgɔbabaw be fanga yira u la. 26- A man kan ka kɛ ten aw cɛma. Ni mɔgɔ min b'a fɛ ka kɛ mɔgɔba ye aw cɛma, o tigi ka kan k'a yɛrɛ kɛ aw ka baaraden ye. 27Ni mɔgɔ min b'a fɛ ka kɛ ɲamɔgɔ ye aw cɛma, o ka kan ka kɛ aw ka jɔɔn ye. 28O cogo la, Mɔgɔ Dencɛ ma na waasa mɔgɔw ka baara kɛ a ye. Nga, a nana ka mɔgɔw mako ɲa, ani k'a yɛrɛ nii di ka kɛ mɔgɔ bɛɛ nii kunmabɔ sara ye.»\nYezu be fiɲɛntɔ fila ɲaa yɛlɛ Zeriko\n(Mar 10.46-52; Luka 18.35-43)\n29Yezu n'a ka kalandenw tun be bɔra Zeriko tuma min na, jamaba tun tugura a kɔ. 30Fiɲɛntɔ fila dɔ tun siginin be sira daa la, olu y'a mɛn tuma min na ko Yezu le be tɛmɛna, u y'a daminɛ k'a fɔ ko: «Matigi, Dawuda dencɛ, makari an na!» 31Jama sɔngɔra u kunna k'u ka je, nga u pɛrɛnna ka tɛmɛ fɔlɔta kan. U ko: «Matigi, Dawuda dencɛ, makari an na!» 32Yezu lɔra k'u wele, k'u ɲininga ko: «Aw b'a fɛ ne ka mun kɛ aw ye?» 33U y'a jaabi ko: «Matigi, an b'a fɛ i k'an ɲaa yɛlɛ.» 34U hinɛ donna Yezu la minkɛ, a magamagara u ɲaa na. O yɔrɔnin bɛɛ, u ye yeli kɛ, u tugura Yezu kɔ.


<< < Ezayi 20 > >>\nEzayi kala làa pye Ezhipiti tara fɛnnɛ naa Etiyopi tara fɛnnɛ pe tege ki kacɛn\n1 Yɛlɛ na ni Asiri tara wunlunaŋa Sarigɔn wìla wi maliŋgbɔɔnlɔ ŋgbeleye togbɔɔ wi torogo, a wì saa malaga gbɔn Asidɔdi ca ki ni maga shɔ, 2 ki wagati wi ni, Yawe Yɛnŋɛlɛ làa para Amɔzi pinambyɔ Ezayi wi ni ma yo fɔ: «Jatere piriwɛn yaripɔrɔ nda ti yɛn ma na, kari ma sari wɔ mari tɛgɛ, mɔɔ sawira ti wɔ wa ma tɔɔrɔ ti na.» A Ezayi wì sigi pye ma, nɛɛ yanri witiwaga naa tɔwara†.\n3 Kona, a Yawe Yɛnŋɛlɛ lì sho fɔ: «Na tunmbyee Ezayi wì tanga witiwaga naa tɔwara fɔ ma saa gbɔn yɛlɛ taanri, a kì pye kacɛn konaa na kagala ŋgele ke yɛn na paan ke yɛgɛ nari Ezhipiti tara naa Etiyopi tara ti wogo na yɛgɛ ŋga na, 4 ki pyelɔmɔ nuŋgba pi na, Asiri tara wunlunaŋa wi yaa Ezhipiti tara fɛnnɛ pe yigi malaga kasopiile, mbe Etiyopi tara fɛnnɛ pe koli mbe kari pe ni kulowo ni. Wi yaa kari lefɔnmbɔlɔ naa lelɛɛlɛ pe ni witiwaga naa tɔwara, konaa nawewara; ko yaa pye fɛrɛ gbɔrɔ Ezhipiti tara fɛnnɛ pe yeri.\n5 «Kona, mbele pàa pe jigi wi taga Etiyopi tara ti na, na pe yɛɛ gbogo Ezhipiti tara ti sagawa pi kala na, sunndo kɔngɔ naa fɛrɛ yaa pe ta. 6 Ko pilige ko ni, ki kɔgɔje yɔn tara fɛnnɛ pe yaa kaa yuun fɔ: ‹Ye wele, wàa we jigi wi taga leele mbele na, poro mbele wàa pye we larasaga ma yo pe we saga, mbe we shɔ Asiri tara wunlunaŋa wi kɛɛ, ŋga kì poro ta koyi yɛɛn; woro wo yaa shɔ mɛlɛ koni?› »


Oze 1 AKKDC08 - Masaba kumana Beeri dencɛ Oze fɛ, Zuda - Bible Search\nOze int Oze 2\n1- Masaba kumana Beeri dencɛ Oze fɛ, Zuda mara masacɛ dɔw ka waatiw la, minw ye Oziyasi ni Yotamu ni Akazi ani Ezekiyasi ye. Zowasi dencɛ Zerobowamu le tun be Isirayɛli mara kunna o waati la fana.\nOze ka furuko\n2Masaba y'a ka kuma min fɔ Oze barika la, a y'a daminɛ k'a fɔ a ye ko: «Muso min ka baara ye kakalaya ye, i k'ale ta, ka ɲamɔgɔdenw sɔrɔ. Bari, jamanadenw be kakalaya kɛra kosɔbɛ, k'u kɔɔ sin ne Masaba ma.»\n3Oze tagara Dibilayimu denmuso Gomɛri furu. A nana kɔnɔ ta ka dencɛ wolo a ye.\n4Masaba y'a fɔ Oze ye ko: «Deen nin tɔgɔ la ko Yizereyɛli. Bari, yanni dɔɔni ne bena Zewu ka soo kɛlɛ, sabu u ye joli bɔn Zizireyɛlia dugu kɔnɔ. Ne bena Isirayɛli mara ka masaya kuun faga. 5O loon na, ne bena Isirayɛli ka kala kari a fɛ Zizireyɛli kɔkɛnɛ kɔnɔ.»\n6Muso nin ye kɔnɔ ta tugu, a ye denmuso wolo. Masaba y'a fɔ Oze ye ko: «Deen nin tɔgɔ la ko Loruwama,b Bari ne tena makari Isirayɛlidenw na tugu, ne tena yafa u ma fewu! 7Nga ne bena Zuda ka soo le koo diya n yɛrɛ ye. Ne Masaba u ka Ala yɛrɛ le bena u kisi. Ne tena u kisi ni kala ye, walima murujan, walima kɛlɛ, walima soo ni sotigiw ye dɛ!»\n8A nana Loruwama daa bɔ siin na. Ka kɔnɔ wɛrɛ ta tugu ka dencɛ wolo. 9Masaba y'a fɔ ko:\n«A tɔgɔ la ko Lowami,c\nBari aw te ne ka jama ye,\nne fana te yen aw kama tugu.»


Kod 34 AKKDC08 - Leya ye denmuso min wolo Yakuba ye, - Bible Search\nKod 33 Kod 35\nDina ni Sisɛmukaw\n1Leya ye denmuso min wolo Yakuba ye, n'a tɔgɔ ko Dina, loon dɔ, ale bɔra ka taga o yɔrɔ sunguruw fɛ. 2Ivicɛ Amori tun ye jamana ɲamɔgɔ ye. A dencɛ Sisɛmu ye Dina ye tuma min na, a y'a minɛ ka la n'a ye fanga na. 3Yakuba denmuso Dina koo diyara Sisɛmu ye kosɔbɛ. A y'a kanu ka kuma diman fɔ a ye. 4Sisɛmu y'a fɔ a facɛ Amori ye ko a ka sunguru nin ɲini ale ye furu la.\n5Yakuba y'a mɛn ko Sisɛmu y'a denmuso Dina ka sunguruya cɛn, nga o y'a sɔrɔ a dencɛw tun be kongo kɔnɔ n'a ka begɛnw ye. O la, a ma foyi fɔ fɔɔ u nana tuma min na.\n6Sisɛmu facɛ Amori tagara Yakuba sɛgɛrɛ ka kuma a fɛ. 7Yakuba dencɛw kɔsegira ka bɔ kongo la. U y'o koo mɛn tuma min na, u dusu kasira, u dimina kosɔbɛ, bari Sisɛmu ye maloyako kɛ Isirayɛli jama cɛma, a lara ni Yakuba denmuso ye, min man kan ka kɛ. 8Nga Amori y'a fɔ u ye ko: «Aw denmuso koo diyara ne dencɛ Sisɛmu ye kosɔbɛ. Ne b'aw daali aw k'a d'a ma furu la. 9Aw ka lamɔgɔya tugu n'an ye, k'aw denmusow di an ma furu la, k'an denmusow fana furu. 10Aw be se ka sigi an cɛma, jamana labilanin be aw ye. Aw ye sigi a kɔnɔ ka sanni ni feere kɛ, ani ka nafolo sɔrɔ a kɔnɔ.»\n11Sisɛmu y'a fɔ Dina facɛ n'a balimaw ye ko: «Aw mana fɛɛn o fɛɛn fɔ ne ye, ne bena o di janko ne koo ka se ka diya aw ye. 12Hali n'aw ye furusɔngɔ caaman fɔ, ni ale yɛrɛ boɲafɛnw, aw mana min fɔ, ne bena o di ka kɛɲɛ n'aw ka kuma ye, janko aw ka sunguru nin di ne ma furu la dɔrɔn.» 13Yakuba deenw ye Sisɛmu n'a facɛ Amori jaabi ni namarakuma ye, bari Sisɛmu tun y'u balimamuso Dina ka sunguruya cɛn. 14U y'a fɔ u ye ko: «An te se k'an balimamuso di cɛɛ kɛnɛkɛnɛbali ma, bari o ye maloyako ye an fɛ. 15An te sɔn aw ka kuma ma fɔɔ ni aw kelen kelen bɛɛ kɛnɛkɛnɛna ka kɛ i n'a fɔ anw. 16O tuma na, an bena se k'an denmusow di aw ma, k'aw denmusow furu. An bena sigi n'aw ye ka kɛ kelen ye. 17Nga ni aw ma sɔn ka kɛnɛkɛnɛ, ayiwa, an bena an balimamuso minɛ ka taga n'a ye.» 18U ka kuma diyara Amori n'a dencɛ Sisɛmu ye. 19Mɔgɔw tun be kanbelen nin boɲa kosɔbɛ a faa ka somɔgɔw bɛɛ cɛma. Yakuba deenw ye min fɔ, a teliyara k'o kɛ, bari Yakuba denmuso koo tun diyar'a ye kosɔbɛ.\n20Amori n'a dencɛ Sisɛmu tagara u ka dugu donda la ka kuma dugu mɔgɔw fɛ. 21U ko: «Juguya si te mɔgɔ nunu kɔnɔ an faan fɛ. An k'a to u ka sigi an ka jamana kɔnɔ ka jago kɛ. Jamana ka bon, an be kun a kɔnɔ. An be se k'u denmusow furu, k'an denmusow di u ma fana. 22Nga mɔgɔ nunu tena sɔn ka sigi n'an ye an ka kɛ kelen ye, fɔɔ ni an sɔnna kɛnɛkɛnɛko la. Cɛɛw bɛɛ ka kɛnɛkɛnɛ i n'a fɔ olu. 23U ka misiw, n'u ka nafolo, n'u ka begɛn tɔw bɛɛ tena kɛ an ta ye wa? An ka sɔn u ta ma, o la, u bena sigi n'an ye.» 24Cɛɛ minw bɔra ka taga dugu donda la, olu bɛɛ sɔnna Amori n'a dencɛ Sisɛmu ka kuma ma. Dugu kɔnɔ cɛɛw bɛɛ kɛnɛkɛnɛna.\n25O tile sabanan loon, k'u bɛɛ to u ka kɛnɛkɛnɛko dimi la, Yakuba dencɛ fila, Simeyɔn ni Levi, minw ye Dina kɔrɔcɛw ye, olu y'u ka murujanjanw ta ka taga dugu kɔnɔ. Dugu kɔnɔ mɔgɔw tun te foyi kala ma, u ye cɛɛw bɛɛ faga. 26U ye Amori n'a dencɛ Sisɛmu faga ni murujan ye, ka Dina minɛ ka bɔ Sisɛmu ka soo kɔnɔ ka taga. 27Yakuba deen tɔw tagara suu nunu yɔrɔ la ka dugu nafolo bɛɛ cɛ, bari u tun y'u balimamuso ka sunguruya cɛn. 28U y'u ka begɛnmisɛnw n'u ka misiw ani u ka faliw minɛ, ka fara u ka dugu kɔnɔ fɛɛnw ni u ka foro kɔnɔ fɛɛnw bɛɛ kan. 29U y'u ka nafolo bɛɛ cɛ, k'u ka denmisɛnw n'u ka musow bɛɛ minɛ, ka soo kɔnɔ minanw bɛɛ cɛ ka taga n'u ye.\n30Yakuba y'a fɔ Simeyɔn ni Levi ye ko: «Aw ye ne bila koo la ka ne koo goya jamana nin mɔgɔw ye, minw ye kanaanw ni periziw ye. Anw man ca. U bena ɲɔgɔn lajɛn ne kama ka ne kɛlɛ, ka ne ni n ka soo halaki.» 31U y'a jaabi ko: «A tun bɛnnin lo a k'an balimamuso minɛ i n'a fɔ kakalamuso wa?»


Lok 2nan 20 AKKDC08 - O kɔ, mowabuw ni amoniw, ani - Bible Search\nLok 2nan 19 Lok 2nan 21\nLok 2nan 20\nKɛlɛ min wilila Zuda mara kama\n1O kɔ, mowabuw ni amoniw, ani mawoni dɔw nana k'u be Zozafati kɛlɛ. 2Dɔw nan'a fɔ Zozafati ye ko: «Kɛlɛden caaman be nana i kɛlɛyɔrɔ dɛ! U bɔra *Kɔgɔji Fariman kɔfɛ, Edɔmu jamana na. U be Asasɔntamari, min ye Ɛngɛdi ye.» 3Zozafati siranna kosɔbɛ. A y'a latigɛ ko a bena Masaba ɲininga. A y'a fɔ ko Zuda mara mɔgɔw bɛɛ ka suun don. 4Zuda mara mɔgɔw ye ɲɔgɔn lajɛn ka dɛmɛ ɲini Masaba fɛ, mɔgɔw bɔra Zuda mara duguw bɛɛ la ka na Masaba ɲininga. 5Zozafati wilila ka lɔ Zeruzalɛmukaw ni Zuda mara mɔgɔw lajɛnnin cɛma, Masaba ka soo luu kuraman ɲafɛ, 6k'a fɔ ko: «Masaba an faaw ka Ala, ele le te sankolo kɔnɔ Ala ye wa? Ele le be siyaw ka jamanaw bɛɛ kunna. Setigiya ni fanga b'i bolo, mɔgɔ si te se ka lɔ i ɲa. 7- Ele an ka Ala, yala ele ma jamana nin kɔnɔ mɔgɔw gwɛn ka bɔ i ka jama Isirayɛli ɲa, ka jamana nin d'i tericɛ Ibrayima kɔmɔgɔw ma, a ka kɛ u ta ye kudayi wa? 8U sigir'a kɔnɔ k'i ka sigiyɔrɔ lɔ i tɔgɔ la, k'a fɔ ko: 9‹Ni sigɛn dɔ sera an ma, a kɛra murujan ye, walima tɔɔrɔ dɔ wɛrɛ, walima fɔɲɔbana, walima kɔngɔ, an bena na lɔ i ɲakɔrɔ yan, soo nin kɔnɔ, i tɔgɔ lara min kan, k'i daali ko i k'an dɛmɛ an ka sigɛn la. E k'an kaan mɛn, k'an kisi.› 10- A filɛ sa, sisan, amoniw ni mowabuw, ani mɔgɔ minw be *Seyiri kuluyɔrɔ la, e tun ma sɔn Isirayɛlidenw ka don minw ka mara la, u bɔnin kɔ Ezipiti jamana na, o la, u munumununa u kɔfɛ, u ma u halaki, 11a filɛ, bii u nana ko u b'an sara, ka na an gwɛn ka bɔ jamana nin kɔnɔ, e ye min d'an ma. 12An ka Ala, i tena u kiti wa? Bari fanga t'an fɛ ka lɔ jamaba nin ɲa min be nana an kama. An bena min kɛ, an ma o lɔn, nga an ɲaa be e le kan.» 13Zuda mara mɔgɔw bɛɛ tun lɔnin be Masaba ɲakɔrɔ n'u ka somɔgɔw, musow fara denmisɛnw kan.\nZuda mara mɔgɔw be see sɔrɔ\n14Ka Yaaziyɛli to jama cɛma, Masaba ka Nii jigir'a kan. A facɛ tɔgɔ tun ko Zakariyawu, Zakariyawu facɛ fana tɔgɔ ko Benaya, ale fana facɛ tɔgɔ ko Yeyɛli. Yeyɛli facɛ tɔgɔ tun ko Mataniya. A bɛma tun ye Azafu ye, Levi kɔmɔgɔ tun lo. 15- Yaaziyɛli y'a fɔ ko: «Ele masacɛ Zozafati, ani Zeruzalɛmukaw ni Zuda mara mɔgɔw bɛɛ, aw ka mɛnni kɛ! Masaba ko aw kana siran, aw jaa kana tigɛ jamaba nin ɲa, bari aw ka kɛlɛ tɛ, nga Ala ta lo. 16Sini, aw ye jigi ka taga u kama. U be kuluyɔrɔ sira min wele ko Zizi, u bena o le ta ka yɛlɛ ka na, aw bena taga u sɔrɔ kuluw furancɛ daa la Yeriyɛli kongokolon gɛrɛfɛ. 17- Aw tena kɛlɛ kɛ. Aw ka taga aw yɛrɛ yira dama, Masaba bena min kɛ k'aw kunmabɔ, aw ka lɔ k'o filɛ. Zeruzalɛmukaw, ni Zuda mara mɔgɔw, aw kana siran, aw jaa kana tigɛ. Sini, aw ka bɔ k'u kunbɛn, Masaba bena to aw fɛ.»\n18Zozafati y'a ɲaa biri duguma. Zeruzalɛmukaw ni Zuda mara mɔgɔw bɛɛ y'u kunbiriw gwan Masaba ɲakɔrɔ. 19Levi kɔmɔgɔ dɔw ka bɔ Keyati ni Koreyi fadenyabolow la, wilila ka lɔ k'u kaan kɔrɔta ka Masaba, Isirayɛli ka Ala tanu ni barika ye.\n20U wilila sɔgɔma joona ka taga Tekowa kongokolon faan fɛ. U tun be bɔra tuma min na, Zozafati wilila ka lɔ k'a fɔ ko: «Zeruzalɛmukaw, ni Zuda mara mɔgɔw, aw ye mɛnni kɛ ne fɛ! Aw k'aw jigi la Masaba aw ka Ala kan, o la, mɔgɔ tena se aw kɔrɔ! Aw ka l'a ka kiraw ka kuma na, o la, aw ta bena ɲa!» 21Zozafati ni jama ye ɲɔgɔn faamu. O kɔ, a ye mɔgɔw woloma minw bena bila kɛlɛdenw ɲa, ka to ka dɔnkili la ka Masaba ka boɲa n'a ka senuya fɔ ko:\n«Aw ka barika la Masaba ye,\nbari a ka ɲumanya te ban abada.»\n22U daminɛna ka dɔnkili la ka Masaba tanu tuma min na, Masaba ye ɲagamini don amoniw ni mowabuw, ni *Seyiri kuluyɔrɔ mɔgɔw ni ɲɔgɔn cɛ, minw tun nana don Zuda mara la, u ye ɲɔgɔn kɛlɛ. 23Amoniw ni mowabuw wilila Seyiri kuluyɔrɔ mɔgɔw kama k'u faga fɔɔ k'u ban. U tilara olu la tuma min na, u yɛlɛmana ɲɔgɔn kama ka ɲɔgɔn faga. 24Mɔgɔ be se ka kongokolon ye k'a to kulu min kan, Zuda mara mɔgɔw sera o yɔrɔ la tuma min na, u ye filɛli kɛ jamaba nin yɔrɔ la. U ye suuw dama le ye, u lalanin be duguma, mɔgɔ si tun ma kisi u la. 25Zozafati n'a ka mɔgɔw tagara u ka minanw tayɔrɔ. U ye begɛn caaman sɔrɔ kosɔbɛ, ni nafolo, ni faniw, ani minan sɔngɔgwɛlɛnw. U ye minanw ta fɔɔ u tun te se k'u bɛɛ ɲun. U ye tile saba kɛ minan nunu tali la bari o tun ka ca kosɔbɛ. 26Tile naaninan loon, u ye ɲɔgɔn lajɛn Beraka kɔkɛnɛ na ka Masaba tanu. O le y'a to halibi, u b'o yɔrɔ wele ko Beraka kɔkɛnɛ, o kɔrɔ ko Tanuli kɔkɛnɛ. 27Zozafati bilara Zeruzalɛmukaw ni Zuda mara mɔgɔw bɛɛ ɲa, u kɔsegira Zeruzalɛmu ɲɔgɔn fɛ ni nisɔndiya ye, bari Masaba tun y'u nisɔndiya sabu a y'u bɔsi u juguw bolo. 28U dontɔ Zeruzalɛmu, ani fɔɔ ka taga se Masaba ka soo, u tun be gɔniw ni kolonjow ani buruw fiyɛra. 29Jamana tɔw ka masacɛw y'a mɛn ko Masaba ye Isirayɛlidenw juguw kɛlɛ, a ɲasiran y'u bɛɛ minɛ. 30Zozafati ye ɲasuma sɔrɔ a ka masaya la, bari a ka Ala tun ye lafiya d'a ma faan bɛɛ la.\nZozafati ka saya\n(Mas fɔlɔ 22.41-51)\n31Zozafati tun be Zuda mara kunna. A ye saan bi saba ni duuru sɔrɔ sanni a ka kɛ Zuda mara masacɛ ye. A ye saan mugan ni duuru kɛ masaya la Zeruzalɛmu. A bamuso tɔgɔ tun ko Azuba, Sili denmuso tun lo. 32A y'a facɛ Aza ka kɛwaliw ɲɔgɔn kɛ, a ma foyi to u la. A ye koɲuman kɛ Masaba ɲakɔrɔ. 33Nga a ma se ka sɔnnikɛyɔrɔw tunu, ani jama jigi tun ma la u faaw ka Ala kan sɔbɛ la.\n34Zozafati ka kɛwali tɔw be sɔrɔ Anani dencɛ Zewu ka loon o loon kibaru sɛbɛ kɔnɔ, k'a ta a daminɛ na fɔɔ a laban na, min be sɔrɔ Isirayɛlidenw ka masacɛw ka kitabu kɔnɔ fana.\n35O kɔ, Zuda mara masacɛ Zozafati ye bɛɛn kɛ ni Isirayɛli mara masacɛ Akaziyasi ye, min ka kɛwaliw tun ma ɲi. 36A bɛnna n'a ye k'u be kurunbabaw dilan. U ye kurun nunu dilan Ɛsiyɔngɛbɛri. 37Dodawawu dencɛ Eliyezɛri ka bɔ Maresa ye kiraya kɛ Zozafati kama, k'a fɔ ko: «I ye bɛɛn kɛ ni Akaziyasi ye minkɛ, o la, i ye fɛɛn minw dilan, Masaba bena o cɛn.» Kurun nunu karikarila, u ma se ka taama kɛ tugu.


Mun na tɔɔrɔ ka ca ten? — Watchtower ka BIBLOTƐKI ƐNTƐRƐNƐTI KAN\nWatchtower ka BIBLOTƐKI ƐNTƐRƐNƐTI KAN\nbhs kalansen 11 ɲɛɛ 116-123\nMun na tɔɔrɔ ka ca ten?\nA kalan kɔnɔ\nMUN NA ALA B’A TO TƆƆRƆW BE KƐ\nMUN NA JEHOVA YE NIN WAGATIJAN BƐƐ TO?\nI BENA BAARA JUMAN LO KƐ NI ALA KA NILIFƐN YE?\nAla sagonata ye mun ye dugukolo koo la?Kalan tigitigi juman be bibulu kɔnɔ?\nAla sagonata ye mun lo ye adamadenw koo la?Bibulu b’an kalan mun lo la?\n1, 2. Mɔgɔ caaman b’u yɛrɛ ɲininga mun lo la?\nDUGUKOLO yɛrɛyɛrɛla kɔgɔji kɔnɔ ani jii woyora ka dugu dɔ halaki. Cɛɛ dɔ ye marifa ci legilizi kɔnɔ ka mɔgɔ caaman faga ani ka dɔw mandimi. Kansɛri bana ye muso dɔ faga ka denmisɛn duuru to a kɔ.\n2 Balawow wala gwɛrɛgwɛrɛko nunu ɲɔgɔn mana kɛ, mɔgɔ caaman b’u yɛrɛ ɲininga ko: “Mun na sa?” U t’a lɔn fɛɛn min kama mɔgɔw be ɲɔgɔn kɔniya ten ani tɔɔrɔkow ka ca duniɲa kɔnɔ. I ma deli k’i yɛrɛ ɲininga o la wa?\n3, 4. a) Abakuki ye ɲiningali jumanw lo kɛ? b) Jehova y’a jaabi cogo di?\n3 Bibulu b’a fɔ ko cɛɛ dɔw y’o ɲiningaliw ɲɔgɔn kɛ hali k’a sɔrɔ u tun limaniyanin lo Ala la kosɔbɛ. Ɲɛyirali fɛ, kira Abakuki ye Jehova ɲininga ko: “Mun na i b’a to ne ɲaa be la tilenbaliyakow kan? Mun na i be sɔn kojugu ka kɛ i ɲana? Ne te foyi yera ni benkanni ani fariyakow dama tɛ! Kɛlɛw be kɛra, bɛnbaliya ka ca.”—Abakuki 1:3.\n4 Abakuki 2:2, 3 b’a yira ko Ala ye Abakuki jaabi ani a y’a fɔ ko ale bena o koow ɲɛnabɔ. Jehova be adamadenw kanu kosɔbɛ. Bibulu b’a fɔ ko: “A be janto aw la.” (1 Piyɛri 5:7). Tiɲɛn na, ka mɔgɔw ye u be tɔɔrɔla, o ka gwo Ala ye ka tɛmɛ an kan (Ezayi 55: 8, 9). N’o lo, an k’a filɛ mun na tɔɔrɔ ka ca duniɲa kɔnɔ ten.\n5. Diinan kuntigi caaman be mun lo fɔ tɔɔrɔw koo la? Bibulu be mun lo fɔ o koo la?\n5 Tuma caaman na, diinan kuntigiw ani karamɔgɔ dɔw b’a fɔ ko adamadenw ka tɔɔrɔ ye Ala ka latigɛ ye. Mɔgɔ dɔw fɛ, koo o koo be mɔgɔ sɔrɔ, hali gwɛrɛgwɛrɛkow, Ala lo kɔnna k’u bɛɛ latigɛ ani an tɛ se k’o koo faamu. Dɔ wɛrɛw b’a fɔ ko mɔgɔw be sa, hali denmisɛnw fana, walisa ka taga to ni Ala ye sankolo la. Nka, o tɛ tiɲɛn ye. Jehova tɛ kojugu kɛ fewu. Bibulu b’a fɔ ko: “Ka kojugu kɛ, o miiriya ka jan Ala la. Ka kodagabali kɛ, o miiriya ka jan Setigi la.”—Zɔbu 34:10.\n6. Tɔɔrɔko minw bɛɛ be kɛ duniɲa kɔnɔ, mun na mɔgɔ caaman be Ala jalaki o la?\n6 Tɔɔrɔko minw bɛɛ be kɛ duniɲa kɔnɔ, mɔgɔ caaman be Ala jalaki o la sabu u b’a miiri ko Ala lo be duniɲa nin marala. Nka, an y’a ye kalansen 3nan na ko mɔgɔ min be duniɲa nin marala tiɲɛn tiɲɛn na, o ye Sutana Naafigi lo ye.\n7, 8. Mun na tɔɔrɔ ka ca duniɲa kɔnɔ ten?\n7 Bibulu b’a fɔ an ye ko: “Diɲɛ bɛɛ bɛ Sitanɛ fanga kɔrɔ.” (1 Zan 5:19, ABM). Sutana do ka jugu ani a ka fari. A be “dugukolo kan mɔgɔw bɛɛ lafili.” (Yirali 12:9, ABM). Mɔgɔ caaman be ale lo ladegi. O lo y’a to duniɲa fanin be ngalontigɛ, kɔniya ani fariya koow la.\n8 Duniɲa fanin be tɔɔrɔkow la koo wɛrɛw kosɔn. Adama ni Awa ka murutili kosɔn, u deenw jurumutɔ wolola. Jurumu kosɔn, adamadenw be tɔɔrɔ la u mɔgɔɲɔgɔn kan. Tuma caaman na, u b’a fɛ k’u yɛrɛ fisaya ka tɛmɛ tɔɔw kan. U be kɛlɛ kɛ ani u be tɔɔw niin tɔɔrɔ (Waajulikɛla 4:1; 8:9). Tuma dɔw la, mɔgɔw be tɔɔrɔ sabu “barinako” dɔ ye u sɔrɔ (Waajulikɛla 9:11). Kasara be se k’u sɔrɔ sabu u be yɔrɔ min na ani wagati min na, o man ɲi.\n9. Jehova b’a to tɔɔrɔkow ka kɛ. Mun na an lanin b’a la ko kuun b’o la?\n9 Jehova tɛ mɔgɔ tɔɔrɔ abada. Marifakɛlɛw, nintɔɔrɔ ani fariyako minw be duniɲa kɔnɔ, u si tɛ ale nɔɔ ye. Balawo minw be kɛ i n’a fɔ dugukoloyɛrɛyɛrɛ, sanfɔɲɔba ani sanjiba minw be tiɲɛni kɛ, u tɛ Ala nɔɔ ye. N’a sɔrɔ i b’i yɛrɛ ɲininga ko: ‘Ni Jehova ye Sebagayabɛɛtigi ye, mun na a tɛ o balawokow bali?’ An b’a lɔn ko Ala b’a janto an na sɔbɛ la. O kama, n’a b’a to tɔɔrɔkow ka kɛ, kuun b’o la.—1 Zan 4:8.\n10. Sutana ye Jehova ka kuntigiya sɔsɔ cogo di?\n10 Sutana ye Adama ni Awa lafili Edɛn nankɔtu kɔnɔ. A ye Ala jalaki ko a tɛ Kuntigi ɲuman ye. A ko Ala be Adama ni Awa jɛn fɛɛn ɲuman dɔ la. Sutana tun b’a fɛ u k’a miiri ko ale ka kuntigiya bena fisaya ni Jehova ta ye ani ko u mako tɛ Ala la.—Zɛnɛzi 3:2-5; kunnafoni wɛrɛw lajɛ, 27nan.\n11. An mako be ɲiningali jumanw jaabili la?\n11 Adama ni Awa murutira Jehova ma. Min ka ɲi ani min man ɲi, u tun b’a miiri ko joo b’u fɛ k’o latigɛ u yɛrɛ ma. Jehova tun bena a yira cogo di ko joo t’o mɔgɔ murutininw fɛ? Min ka fisa an ma, a tun bena a yira cogo di ko ale lo b’o lɔn?\n12, 13. a) Mun na Jehova ma sin ka mɔgɔ murutininw halaki? b) Mun na Jehova y’a to Sutana ka kɛ duniɲa nin kuntigi ye ani adamadenw k’u yɛrɛ mara?\n12 Jehova ma sin ka Adama ni Awa halaki. A yɛrɛ y’a to u ye deenw sɔrɔ. O kɔ, a y’a to Adama ni Awa kɔmɔgɔw k’a sugandi u b’a fɛ ka tugu mɔgɔ min ka kuntigiya kɔ. Jehova sagonata tun ye ko mɔgɔ dafaninw ka dugukolo fa. Sutana tun mana a kɛ cogo o cogo, Ala sagonata tun bena dafa.—Zɛnɛzi 1:28; Ezayi 55:10, 11.\n13 Sutana ye Jehova sɔsɔ mɛlɛkɛ miliyɔn caaman ɲɛɛ na (Zɔbu 38:7; Yirali 5:11). O kama, Jehova ye wagati to Sutana ye a k’a yira n’a ka sɔsɔli kumaw ye tiɲɛn ye. A fana ye wagati to adamadenw ye u k’u yɛrɛ ka gofɛrɛnɛmanw sigi k’u to Sutana ka fanga kɔrɔ. O la, u tun bena a yira ni u be se k’u yɛrɛ mara ka ɲɛ ni Ala m’u dɛmɛ.\n14. Mun lo yirala ka gwɛ?\n14 Saan waa caaman kɔnɔ, adamadenw y’a ɲini k’u yɛrɛ mara, nka u dɛsɛra. A yirala ka gwɛ ko Sutana ye ngalontigɛla ye. Adamadenw mako gwɛlɛ be Ala ka dɛmɛ na. Tiɲɛn tun be kira Zeremi fɛ k’a fɔ ko: “Masaba, ne y’a lɔn ko see te adamaden ye ka se k’a yɛrɛ ka koo latigɛ, o t’a ka koo ye.”—Zeremi 10:23.\n15, 16. a) Mun na Jehova y’a to tɔɔrɔw be kɛra kabi wagatijan? b) Sutana ye gwɛlɛya minw lase an ma, mun na Jehova m’u ɲɛnabɔ?\n15 Mun na Jehova y’a to tɔɔrɔw be kɛra kabi wagatijan? Ani mun na a tɛ kojuguw bali u ka kɛ? A ye wagati to walisa bɛɛ k’a ye ko Sutana ka kuntigiya ma foyi ɲɛ. Adamadenw ye gofɛrɛnɛman sifaw bɛɛ kɛ k’a filɛ, nka u si ma ɲɛ u bolo. U ye ɲɛtaga sɔrɔ lɔnnikow la, nka tilenbaliya, fantanya, kojugukɛ, ani marifakɛlɛ juguyara sisan ka tɛmɛ fɔlɔ kan. An tɛ se k’an yɛrɛ mara ka ɲɛ ni Ala ma an dɛmɛ.\n16 Sutana ye gwɛlɛya minw lase an ma, Jehova m’u ɲɛnabɔ. N’a tun y’o kɛ, a tun bena kɛ komi a be Sutana dɛmɛna a ka kuntigiya la. Ala tɛna o kɛ abada. Adamadenw fana tun bena a miiri ko u be se k’u yɛrɛ mara ka ɲɛ. Nka, o tɛ tiɲɛn ye. Ala do tɛ se ka kɛ ngalontigɛlaw jɛnɲɔgɔn ye. A tɛ ngalon tigɛ abada.—Eburuw 6:18.\n17, 18. Jehova bena mun lo kɛ ka Sutana ka tiɲɛnikow bɛɛ lalaga?\n17 Sutana ni adamadenw ka murutiliko nana ni tiɲɛni minw bɛɛ ye, yala Jehova be se k’u lalaga wa? Ɔnhɔn, a be se. Ala tɛ dɛsɛ foyi la. Sutana ka sɔsɔli kumaw bɛɛ bena ɲɛnabɔ a ɲɛɛ ma tuma min na, Jehova b’o lɔn. O kɔ, a bena dugukolo kɛ alijɛnɛ ye i ko a tun b’a fɛ cogo min na. A y’a hakili to mɔgɔ sanin minw bɛɛ la, a bena olu kunu (Zan 5:28, 29). Mɔgɔw tɛna bana wala ka sa tugun abada. Sutana ye tiɲɛni minw bɛɛ kɛ, Yezu bena u bɛɛ lalaga. Jehova bena tɛmɛ Yezu fɛ ka “Sutana ka kɛwaliw cɛn.” (1 Zan 3:8). An be Jehova waleɲuman lɔn sabu a muɲuna an kɔrɔ. O b’a to an be se k’a lɔn ani k’a latigɛ ko ale lo ka kɛ an Kuntigi ye (2 Piyɛri 3:9, 10 kalan). Hali n’an be tɔɔrɔla, a b’an dɛmɛ ka muɲuli kɛ.—Zan 4:23; 1 Korɛntikaw 10:13 kalan.\n18 Jehova t’an waajibiya k’ale kɛ an Kuntigi ye. A ye see di an ma an ka koow latigɛ an yɛrɛ ma. O ye nilifɛn nafaman ye. An k’a filɛ o kɔrɔ ye min ye an fɛ.\n19. Jehova ye nilifɛn nafaman juman lo di an ma? Mun na an ka ɲi ka Jehova waleɲuman lɔn o kosɔn?\n19 Jehova ye see di an ma an ka koow latigɛ an yɛrɛ ma. O nilifɛn nafaman b’a to an be dan na bɛgɛnw na. Bɛgɛnw be koow kɛ u kunfɛ. Nka, an be se k’a latigɛ an bena an ka ɲɛnamaya kɛ cogo min na. An be se k’a latigɛ fana n’an b’a fɛ k’an koo diya Jehova ye (Talenw 30:24, NW). An fana tɛ komi mansinw. Olu dilanna baara min kama, u b’o dɔrɔn lo kɛ. An b’a fɛ ka kɛ mɔgɔ sifa min ye, ka mɔgɔ minw kɛ an teriw ye ani ka min kɛ an ka ɲɛnamaya kɔnɔ, an yɛrɛ lo be se k’o latigɛ. Jehova b’a fɛ an ka ɲɛnamaya diyabɔ.\n20, 21. I be se ka koo fisaman juman lo latigɛ sisan?\n20 Jehova b’a fɛ an k’ale kanu (Matiyo 22:37, 38). A be komi denfa. Ni mɔgɔ ma deen waajibiya, nka ale yɛrɛ y’a fɔ a faa ye ko “i koo ka di n’ ye,” o ka di a faa ye. Jehova y’a to an yɛrɛ lo k’a latigɛ n’an bena ale sago kɛ wala n’an tɛna o kɛ. Sutana, Adama ani Awa y’a latigɛ ka ban Jehova la. Jehova ye see min di an ma walisa an ka koow latigɛ an yɛrɛ ma, ele bena mun lo kɛ n’o ye?\n21 See min dira i ma ka koow latigɛ i yɛrɛ ma, baara kɛ n’o ye ka Jehova sago kɛ. Mɔgɔ miliyɔn caaman y’a latigɛ k’u koo diya Jehova ye ani ka ban Sutana la (Talenw 27:11). Sisan, e be se ka mun lo kɛ walisa ka don Ala ka duniɲa kura kɔnɔ? O yɔrɔ la, tɔɔrɔw bɛɛ bena ban. Kalan nata bena kuma o koo la.\nTIƝƐN 1: TƆƆRƆW TƐ JEHOVA NƆƆ YE\n“Ka kojugu kɛ, o miiriya ka jan Ala la. Ka kodagabali kɛ, o miiriya ka jan Setigi la.”—Zɔbu 34:10\nMun na tɔɔrɔ ka ca ten duniɲa kɔnɔ?\n1 Zan 5:19\nMɔgɔ min be duniɲa nin marala, o ye Sutana Naafigi lo ye.\nAdamadenw be tɔɔrɔ la u mɔgɔɲɔgɔn kan.\nTuma dɔw la, mɔgɔw be tɔɔrɔ sabu u be yɔrɔ min na ani wagati min na, o man ɲi.\n1 Piyɛri 5:7\nJehova be adamadenw kanu kosɔbɛ. Ka mɔgɔw ye u be tɔɔrɔla, o ka gwo Ala ye.\nTIƝƐN 2: SUTANA YE JEHOVA SƆSƆ KO JOO T’A FƐ KA KUNTIGIYA KƐ\n“Ala y’a lɔn ko . . . aw ɲaa bena yɛlɛ, aw bena kɛ i n’a fɔ ale, ka koɲuman ni kojugu lɔn.”—Zɛnɛzi 3:5\nMun na Jehova ma sin ka Sutana halaki?\nSutana ye Ala jalaki ko a tɛ kuntigi ɲuman ye. A tun b’a fɛ adamadenw k’a miiri ko min ka ɲi ani min man ɲi, joo b’u fɛ k’o latigɛ u yɛrɛ ma.\nSutana ye Jehova sɔsɔ mɛlɛkɛ miliyɔn caaman ɲɛɛ na.\nTIƝƐN 3: SUTANA KA SƆSƆLI KUMAW KƐRA FUU YE\n“See te adamaden ye ka se k’a yɛrɛ ka koo latigɛ, o t’a ka koo ye.”—Zeremi 10:23\nMun na adamadenw be tɔɔrɔla kabi wagatijan?\nAdamadenw ye gofɛrɛnɛman sifaw bɛɛ kɛ k’a filɛ, nka u tɛ se ka dugukolo mara ka ɲɛ ni Ala ma u dɛmɛ.\n2 Piyɛri 3:9, 10\nJehova muɲuna an kɔrɔ. A ye wagati di an ma walisa an ka se k’ale lɔn ani k’a latigɛ k’ale kɛ an Kuntigi ye.\n1 Zan 3:8\nSutana ye tiɲɛni minw kɛ, Jehova bena tɛmɛ Yezu fɛ k’u bɛɛ lalaga.\nTIƝƐN 4: SEE MIN DIRA I MA KA KOOW LATIGƐ, BAARA KƐ N’O YE KA JEHOVA SAGO KƐ\n“N deen, kɛ hakilitigi ye, . . . O la, ne bena se ka n dɔgɔyabaga jaabi.”—Talenw 27:11\nMun na Jehova t’an waajibiya an ka baara kɛ ale ye?\nTalenw 30:24, NW\nBɛgɛnw be koow kɛ u kunfɛ. Nka, Jehova ye see di an ma an ka koow latigɛ an yɛrɛ ma. An be se k’a latigɛ n’an b’a fɛ wala n’an t’a fɛ ka baara kɛ a ye.\nMatiyo 22:37, 38\nJehova b’a fɛ an ka baara kɛ ale ye sabu an b’a kanu.\nJulakan Gafew (2000-2018)\nAn ka saratiw


<< < Deteronɔmu 20 > >>\nŊgasegele ŋgele kè tɛgɛ malaga gbɔnwogo na\n1 «Na yaga ka kari sa malaga gbɔn ye juguye pe ni sanga ŋa ni, na yaga shɔnye yan pe yeri, naa malaga gbɔnwotoroye ni konaa maliŋgbɔɔnlɔ ni mbele pè lɛgɛ ma wɛ ye na, yaga ka fyɛ; katugu Yawe Yɛnŋɛlɛ, ye Yɛnŋɛlɛ na lì ye yirige wa Ezhipiti tara li yɛn ye ni. 2 Na yaga ka ye yɛɛ gbɛgɛlɛ mbe yo ye yaa to malaga ki na sanga ŋa ni, saraga wɔfɔ wi yaa pan mbe para maliŋgbɔɔnlɔ pe ni. 3 Wi yaa pe pye fɔ: ‹Izirayɛli woolo maliŋgbɔɔnlɔ, ye logo na yeri. Ye yɛn ma gbɛgɛlɛ nala mbe sa malaga gbɔn ye juguye pe ni. Yaga ka kotogo la, yaga ka fyɛ, ye sunndo wiga ka kɔn ye na, yaga kaa seri pe yɛgɛ fyɛrɛ ndorogo ki na. 4 Katugu Yawe Yɛnŋɛlɛ, ye Yɛnŋɛlɛ lo jate li yaa kari ye ni sa malaga ki gbɔn ye juguye pe ni ye kan, mbe ye shɔ pe yeri.›\n5 «Ko puŋgo na, maliŋgbɔɔnlɔ teele pe yaa para maliŋgbɔɔnlɔ pe ni mbe pe pye fɔ: ‹Naŋa wiwiin wi yɛn laga ye ni, ŋa wì yuvɔnŋgɔ kan, wi fa ta mbe kanŋga wa ki ni gbɛn†? Ko fɔ wo mbe sɔngɔrɔ, jaŋgo wiga ka sa koro wa malaga, lere wa yɛgɛ mbe kanŋga wa ki go ki ni. 6 Naŋa wiwiin wi yɛn laga ye ni, ŋa wi ɛrɛzɛn tiire sanri, wi faga tɔnli wi li gbɛn? Ko fɔ wo mbe sɔngɔrɔ, jaŋgo wiga ka sa koro wa malaga, lere wa yɛgɛ mbege tɔnli wi li. 7 Naŋa wiwiin wi yɛn laga ye ni, ŋa pè jɛlɛ kan wi yeri, wi faa pɔri gbɛn? Ko fɔ wo mbe sɔngɔrɔ, jaŋgo wiga ka sa koro wa malaga, lere wa yɛgɛ mboo pɔri wi puŋgo na.› 8 Ko puŋgo na, maliŋgbɔɔnlɔ teele pe yaa maliŋgbɔɔnlɔ pe pye naa fɔ: ‹Naŋa wiwiin wi yɛn laga ye ni, ŋa wi yɛn na fyɛ, a wi sunndo wila kɔɔn wi na? Ko fɔ wo mbe sɔngɔrɔ, jaŋgo wiga ka wi maliŋgbɔɔnlɔ yɛɛnlɛ pe wire ti fanla pe na.› 9 Na maliŋgbɔɔnlɔ teele paga para maliŋgbɔɔnlɔ pe ni mbe kɔ, pe yaa maliŋgbɔɔnlɔ ŋgbeleye teele tɛgɛtɛgɛ leele pe go na.\n10 «Na ye kaa kee sa to ca ka na mbe malaga gbɔn ki ni, ye keli yege yo pe kan fɔ pe pe yɛɛ le ye kɛɛ, ki ka ka pye malaga ye sɔgɔwɔ. 11 Na paga yɛnlɛ yɛyinŋge ki na, mbe pe ca ki mbogo yeyɔnrɔ ti yɛngɛlɛ ye kan, ye yaa ti ki ca woolo pe ni fuun paa kulowo tunndo piin ye kan mbe pye ye kulolo. 12 Ɛɛn fɔ, na pee yɛnlɛ ŋga yè yo ki na, mbe to ye na malaga ni, kona ye yaa maliŋgbɔɔnlɔ cɛnsaga kan ca ki tanla mbege yɔn tɔn. 13 Yawe Yɛnŋɛlɛ, ye Yɛnŋɛlɛ li yaa ki ca ki le ye kɛɛ. Ye nambala pe ni fuun pe gbo tokobi ni. 14 Ɛɛn fɔ, jɛɛlɛ, naa piile, naa yaayoro konaa yaara nda fuun ye yaa ta wa ca ki ni, to nda ye yaa koli, ye yaa to tɛgɛ ye yɛɛ kan. Yawe Yɛnŋɛlɛ, ye Yɛnŋɛlɛ li yaa ye juguye mbele le ye kɛɛ, yaara nda fuun ye yaa koli wa pe yeri, ye mbe ya mberi ta. 15 Pa ye yaa laga piin ma cara nda fuun ti yɛn ma lali ye ni ti na, to nda ti woro tara nda ye yɛn na kee sa cɛn wa ti ni to woro. 16 Ɛɛn fɔ, tara nda Yawe Yɛnŋɛlɛ, ye Yɛnŋɛlɛ li yɛn na kaan ye yeri ti pye ye woro, cara nda ti yɛn wa, to na, yaraga ŋga fuun ki yɛn wa na wɔɔn, ye se ka ko ka yaga yinwege na. 17 Ye ki leele pe ni fuun pe tɔngɔ ye pe kɔ pew, paa yɛgɛ ŋga na Yawe Yɛnŋɛlɛ, ye Yɛnŋɛlɛ làa ki yo ye kan we. Poro pe yɛn Hɛti cɛnlɛ woolo, naa Amɔri cɛnlɛ woolo, naa Kana tara fɛnnɛ, naa Perɛzi cɛnlɛ woolo, naa Hɛvi cɛnlɛ woolo konaa Zhebusi cɛnlɛ woolo pe ni. 18 Pa kona, pe se kaa ye fɔrɔgi pe kapyere tijangara nda pe maa piin na pe yarisunndo ti gbogo ti ni; jaŋgo yaga kaa ti piin mbe kapege pye Yawe Yɛnŋɛlɛ, ye Yɛnŋɛlɛ li na.\n19 «Na yaga maliŋgbɔɔnlɔ cɛnsaga kan ca ka tanla mbege yɔn tɔn, mbaa malaga gbɔɔn ki ni, mbe ta mbege shɔ, na yaga mɔ le jaŋgo mbe ya mbege shɔ, yaga ka gbɔnlɔgɔ lɛ mbaa tire nda ti yɛn le ki kanŋgaga na ti jaanri. Ye mbe ya mbaa ti pire ti kaa. Katugu tire nda wa yan ti woro paa leele yɛn yaa malaga gbɔɔn ti ni. 20 Ɛɛn fɔ, tire nda yè jɛn paa laga pire ti kaa, to cɛ ye mbe ya mbaa kɔɔnlɔ mbaa maliŋgbɔɔnlɔ cɛnsaga kanni ca ki tanla mbege yɔn tɔn, ko ŋga ki yɛn na malaga gbɔɔn ye ni we, fɔ ye sa ya pe ni.


SUS 1 AKKDC08 - Cɛɛ dɔ tun be yen, a tɔgɔ ko Yoyakimu a - Bible Search\nDaniyɛli, girɛkikan na 3 BEL 1\nSuzani ka koo\n1Cɛɛ dɔ tun be yen, a tɔgɔ ko Yoyakimu a siginin tun be Babilɔni. 2A ye muso min furu, o tɔgɔ ko Suzani o ye Ɛlikiyasi deen ye. Suzani tun cɛɛ ka ɲi haali. A tun be siran Matigi ɲa. 3A ka somɔgɔw tun ye mɔgɔtilenninw ye. U tun y'u denmuso kolo ka kɛɲɛ ni Musa ka sariya ye. 4Nafolo tun be Yoyakimu fɛ kosɔbɛ. Nankɔ tun b'a fɛ, o tun gunnin be a ka soo la. Zuwifuw tun be n'a fɛ tuma caaman, bari u tun b'a boɲa bɛɛ ye.\n5O saan na, u ye cɛkɔrɔba fila woloma jama cɛma ka kiti tigɛko don olu bolo. Matigi ka kuma nin ɲasinna olu le ma ko: «Kojugu donna Babilɔni, cɛkɔrɔbaw ni kititigɛlaw le sababu la. Olu minw b'u yɛrɛ kɛ jama ɲatilenbagaw ye.» 6O mɔgɔ fila nunu tun be to ka na Yoyakimu ka soo. Koo ɲanabɔta tun be minw fɛ, olu bɛɛ tun be taga u fɛ. 7Ni mɔgɔw bɔra yen tilefɛ, Suzani be bɔ ka yaalayaala a cɛɛ ka nankɔ la. 8Cɛkɔrɔba fila nunu tora k'a ye loon o loon n'a be don ka yaala yen. A koo donna u dusu la. 9U ka nigɛla boɲana fɔɔ u y'u ka miiriya bɔ Ala kan. U ma miiri kititilennin fana la.\n10Suzani nigɛ tun gwannin b'u fila bɛɛ la. Nga u si tun m'u ka tɔɔrɔ fɔ ɲɔgɔn ye. 11Bari u tun be maloya k'u kɔnɔnako fɔ ɲɔgɔn ye, min ye ka la ni Suzani ye. 12Loon o loon, u tun be cogo ɲini ka se k'a ye. 13Loon dɔ sa, u y'a fɔ ɲɔgɔn ye ko: «Tileradumuni waati sera, an ka taga soo.» U bɔra ka faran, bɛɛ y'a ka sira ta. 14Nga u bɛɛ kɔsegira ka na ɲɔgɔn sɔrɔ o yɔrɔ kelen na. U ye ɲɔgɔn ɲininga u nakun na. U y'u ka nigɛlako fɔ ɲɔgɔn ye. O tuma na, u bɛnna waati dɔ la, u bena se ka Suzani kelen sɔrɔ waati min na.\n15U tun be lonɲuman dɛndɛna minkɛ, loon dɔ, Suzani nana don nankɔ la i n'a fɔ a be deli k'a kɛ cogo min na. A tun be ni baaraden fila dɔrɔn ye o loon na, sunguruw tun lo. A tun b'a fɛ ka ko, bari funteni tun be yen. 16Mɔgɔ si tun te yen, ni cɛkɔrɔba fila nunu tɛ, minw tun b'a dɛndɛna. 17Suzani y'a fɔ sunguru nunu ye ko: «Aw ye taga tulu ni kasadiyanan ta ka n'a di yan, o kɔ, aw ka nankɔ daaw tugu, waasa n be ko.» 18A y'a fɔ u ye cogo min na, u y'a kɛ ten. U ye nankɔ daa nunu tugu, ka taga bɔ ni donda dɔ nin ye ka taga u ka cii la. U ma cɛkɔrɔba nunu ye, bari u dogonin tun lo. 19Sunguruw bɔra dɔrɔn, cɛkɔrɔba fila nunu wilila ka boli ka Suzani sɛgɛrɛ. 20U y'a fɔ a ye ko: «Nankɔ daaw tugunin lo, mɔgɔ si ɲaa te an na, i koo le gwannin b'an na. Sɔn ka la n'an ye. 21N'o tɛ, an ben'a fɔ ko kanbelen dɔ tun be n'i ye. K'o kama, e y'a fɔ ko sunguru nunu ka kɔsegi.»\n22Suzani kabara! K'a fɔ ko: «Ne minɛna faan bɛɛ. Ni ne sɔnna, saya lo! Ni n banna fana, n tena bɔ aw bolo. 23Aw ka ben ne kan, o ka fisa ne ma ka n yɛrɛ di aw ma ka kojugu kɛ Matigi ɲakɔrɔ.»\n24O kɔ, a kulera kosɔbɛ. O tuma na fana, cɛkɔrɔbaw fana tun be kulera. 25U kelen bolila ka taga nankɔ daaw yɛlɛ. 26Mɔgɔw tora soo kɔnɔ ka mankan mɛn minkɛ, u girinna ka don nankɔ la ni donda dɔ nin ye waasa k'a lɔn koo min kɛra Suzani la. 27Cɛkɔrɔba nunu y'u ka kuma fɔ ka ban tuma min na, baaradenw maloyara fɔɔ k'a dama tɛmɛ, bari u ma deli k'o ɲɔgɔn mɛn Suzani ka koo la ka ye.\n28A dugusagwɛ, jama nana ɲɔgɔnye la a cɛɛ Yoyakimu ka soo, cɛkɔrɔba fila nunu nana ni miirijugu ye. U tun ye Suzani fagako le ŋaniya. U y'a fɔ jama ye ko: 29«Aw ye taga Suzani wele ka na yan. Ɛlikiyasi denmuso, Yoyakimu muso.» U tagar'a wele. 30Ale, n'a wolobagaw, n'a deenw, n'a ka somɔgɔw bɛɛ nana. 31Suzani tun cɛɛ ka ɲi, a sɔɔn tun ka ɲi. 32Mɔgɔjugu nunu k'u k'a ka lankanna bɔ a kunna janko u ka se k'a filɛ ka fa, bari a tun y'a kuun datugu n'o ye. 33A ka somɔgɔw bɛɛ tun be kasira. A yebagaw bɛɛ fana tun be kasira.\n34Cɛkɔrɔba fila nunu wilila jama cɛma k'u bolo la Suzani kuun na. 35K'a to kasi la, a y'a ɲaa kɔrɔta sanfɛ, bari a jigi tun be Matigi kan.\n36Cɛkɔrɔbaw ko: «An tun be munumununa nankɔ la, an mɔgɔ fila dɔrɔn, muso nin nana don ni sunguru fila ye. O kɔ, a ko sunguru nunu ka kɔsegi, a sɔrɔla ka daaw tugu. 37Kanbelen dɔ tun dogonin be, ale bɔra ka na a fɛ ka la n'a ye. 38K'an to nankɔ faan dɔ la, an ye o kojugu nin ye, an bolila ka na u kama. 39An nana u sɔrɔ u be ɲɔgɔn kan. Nga an ma se ka kanbelen minɛ, bari a fanga tun ka bon n'an ta ye. A ye daa yɛlɛ ka bɔ ka boli. 40An kɔni y'ale minɛ, k'a ɲininga kanbelen nin tɔgɔ la. 41A ma sɔn k'a tigi fɔ an ye. Anw kɔni ye o seere ye.» Jama lara u ka kuma na, bari cɛkɔrɔbaw lo, kititigɛlaw lo fana. U y'a jalaki ko a ka kan ka faga. 42O tuma na, Suzani kulera k'a fɔ ko: «Waati bɛɛ Ala, ele min be kodogoninw lɔn, e min be koo bɛɛ lɔn sanni u ka kɛ, 43i b'a lɔn ko u ye galon le la ne kan. Mɔgɔjugu nunu ye koo min la ne kan, ne bena sa o kama, k'a sɔrɔ ne m'o kɛ.» 44Matigi ye Suzani kasikan mɛn.\n45U tun be tagara n'a ye a fagayɔrɔ la tuma min na, Matigi ye hakiliɲuman di kanbelennin dɔ ma min tɔgɔ ko Daniyɛli. 46Ale kulera ko: «Ne seen te muso nin fagako la.» 47Jama bɛɛ lɔra k'u ɲaa sin a ma, k'a ɲininga ko: «I be min fɔra, o kɔrɔ ye mun ye?» 48Kanbelennin lɔra u cɛma k'a fɔ ko: «Ee! Isirayɛlidenw, aw ka nalomanya sera o bɛɛ ma wa? Aw be mɔgɔ jalaki ten n'aw ma sɛgɛsɛgɛli kɛ k'a tiɲɛ lɔn wa? 49Aw ye kɔsegi kiti tigɛyɔrɔ la. Bari mɔgɔ nunu ye galon le tigɛ k'a la kan.»\n50Mɔgɔw bɛɛ kɔsegira joona joona. Cɛkɔrɔba tɔɔ nunu y'a fɔ Daniyɛli ye ko: «Na sigi an cɛma, k'i ka hakililata fɔ an ye. Bari, Ala ye mɔgɔkɔrɔba hakili d'i ma.» 51Daniyɛli y'a fɔ ko: «Aw k'u bɔ ɲɔgɔn kɔrɔ k'u yɔrɔ jaɲa ɲɔgɔn na kosɔbɛ, ne ka se k'u ɲininga.»\n52U y'u bɔ ɲɔgɔn kɔrɔ tuma min na, Daniyɛli ye kelen wele k'a fɔ a ye ko: «Ele, i kɔrɔla juguya la. I ka kojugu nunu juru sarawaati sera sisan. 53I tun te kitiw tigɛ ka tilen. I tun be jalaki ben jalakibaliw kan, minw ka kan ka jalaki, i be olu bila. K'a sɔrɔ Matigi y'a fɔ ko: ‹Mɔgɔ min ma koo kɛ, i man kan k'o faga, ani mɔgɔtilennin.› 54Ayiwa, sisan, ni tiɲɛ lo ko i ye Suzani ye, a ni kanbelen nin lara ɲɔgɔn fɛ yiri jumɛn le kɔrɔ? O fɔ.» A y'a jaabi ko: «Siyiri kɔrɔ.» 55Daniyɛli y'a fɔ a ye ko: «Jaati! I ye galon tigɛ min be na n'i fagako ye. Ayiwa, Ala ye sira di a ka mɛlɛkɛ dɔ ma ka ban, min bena i ci fila.»\n56Daniyɛli ko u ka bɔ n'a ye, ka na ni cɛɛ dɔ nin ye. Daniyɛli y'a fɔ ale ye ko: «Ele, i te Zuda ka siya ye dɛ, i ye Kanaan ka siya le ye! Muso ka cɛɲa ye ele kuun wili ka juguya don i kɔnɔ. 57Aw be to k'a kɛ ten le ni Isirayɛli musow ye. Siranya fɛ, olu fana be sɔn ka la n'aw ye. Nga Zuda mara deen dɔ ma se k'aw ka juguya muɲu. 58Ayiwa, sisan, a fɔ. I tagara bari u lanin na yiri jumɛn le kɔrɔ?» A y'a jaabi ko: «Cɛtigɛyiri kɔrɔ.» 59Daniyɛli y'a fɔ a ye ko: «Jaati! I ye galon tigɛ min be na n'i fagako ye. Bari Ala ka mɛlɛkɛ be kɔnɔni kɛra ni murujan b'a bolo waasa k'i cɛɛ tigɛ fila. A bena aw halaki.»\n60Jama lajɛnnin kulera kosɔbɛ. U tora ka Ala tanu, ale min be mɔgɔw kisi, minw jigi b'a kan. 61U wilila cɛkɔrɔba fila nunu kama. Daniyɛli ye minw yira ko u ye galontigɛlaw ye u yɛrɛ ka darakan fɛ. 62Olu tun b'a fɛ bɔnɛ min ka u mɔgɔɲɔgɔn sɔrɔ, o le lara olu kan ka kɛɲɛ ni Musa ka sariya ye. U y'u faga. O loon na, mɔgɔ jalakibali joli ma sɔrɔ ka bɔn.\n63Ɛlikiyasi n'a muso kɔni, olu tora ka Ala tanu, u denmuso Suzani ka koo la. A cɛɛ Yoyakimu n'a ka somɔgɔw bɛɛ fana tun be Ala tanura. Bari maloyako ma sɔrɔ a ka kɛwali la. 64Kabini o loon na, Daniyɛli kɛra mɔgɔbaba ye jama ɲana.\n91(24) Masacɛ Nabukodonozɔri hakili ɲagaminin teliyara ka wili, a y'a ladibagaw ɲininga ko: «An ma mɔgɔ saba le siri k'u fili tasuma kɔnɔ wa?» U y'a jaabi ko: «Jaati, masacɛ!» 92(25) Masacɛ ko: «Ne ɲaa be mɔgɔ naani na, u si sirinin tɛ, u be taamana tasuma kɔnɔ. Tasuma te foyi kɛra u la. Mɔgɔ naaninan bɔnin be batofɛn dɔ fɛ.»\n93(26) O tuma na, Nabukodonozɔri gwɛrɛla dibi tasumaman daa la. A y'a fɔ ko: «Sadiraki, Mesaki, Abɛdenego, Fɛɛn bɛɛ kuntigi Ala ka baarakɛlaw, aw ye bɔ yan!» O tuma na, Sadiraki, ni Mesaki ani Abɛdenego bɔra tasuma kɔnɔ.\n94(27) Marakuntigiw, ni dugutigiw, ni cinɲamɔgɔw ani masacɛ ladibagaw girinna ka na kanbelen nunu filɛ, k'a ye ko tasuma ma foyi kɛ u la. U kunsigi ma jɛni, u ka faniw tun b'u cogo la. Tasuma kasa tun te u kan. 95(28) O tuma na, Nabukodonozɔri kumana. A y'a fɔ ko: «Sadiraki, ni Mesaki ani Abɛdenego ka Ala ka tanu! Ale min y'a ka mɛlɛkɛ ci ka n'a ka baarakɛlaw kisi. Minw y'u jigi la a kan, ka ban masacɛ darakan na, ka sɔn saya ma waasa u kana fɛɛn wɛrɛ bato n'u ka Ala tɛ. 96(29) Ayiwa, ne ka kuma filɛ: Mɔgɔ o mɔgɔ, a mana kɛ siya o siya ye, ni mara o mara mɔgɔ ye, n'a ye kumajugu fɔ Sadiraki, ni Mesaki ani Abɛdenego ka Ala ye, o tigi be faga ka tigɛtigɛ. A ka soo be kɛ ɲamaɲama filiyɔrɔ ye. Bari, batofɛn te yen min be se ka mɔgɔ kisi ten.» 97(30) O kɔ, masacɛ ye lɔyɔrɔ di Sadiraki, ni Mesaki ani Abɛdenego ma ka tɛmɛ fɔlɔta kan Babilɔni mara kɔnɔ.\n98(31) Masacɛ Nabukodonozɔri ye cii bila k'a fɔ siyaw bɛɛ ye, ni maraw bɛɛ mɔgɔw ye, dugukolo faan bɛɛ la ko: «Hɛrɛ ka kɛ aw ye kosɔbɛ! 99(32) Fɛɛn bɛɛ kuntigi Ala ye kabako ni koba minw kɛ ne ye, ne y'a ye ko a ka ɲi k'o fɔ aw ye.\n100(33) A ka kabako kɛninw ka bon!


<< < Ezekiyɛli 38 > >>\nYɛnŋɛlɛ yɔn sɛnrɛ nda tìla yo ma wa naŋa ŋa pàa pye na yinri Gɔgi wi na\n1 Yawe Yɛnŋɛlɛ làa li sɛnrɛ ti kan na yeri naa, ma yo fɔ: 2 «Sɛnwee pyɔ, kanŋga ma yɛgɛ wa wa Gɔgi wi yeri, wa Magɔgi tara, wo ŋa wi yɛn Meshɛki cɛnlɛ woolo naa Tubali cɛnlɛ woolo pe togbɔɔ we. Ma Yɛnŋɛlɛ li yɔn sɛnrɛ yo ma wa wi na. 3 Maga yo fɔ, pa we Fɔ, Yawe Yɛnŋɛlɛ lì yo yɛɛn fɔ: ‹Wele, mboro Gɔgi ŋa Meshɛki cɛnlɛ woolo konaa Tubali cɛnlɛ woolo pe to, mi yaa yiri ma kɔrɔgɔ. 4 Mi yaa karafe le wa ma tugbila wi na, mbɔɔn tilele mbe kari ma ni fanŋga. Mi yaa kɔɔn yirige fanŋga wa ma tara ti ni, mboro naa ma maliŋgbɔɔnlɔ ŋgbelege ki ni fuun ki ni, naa ma shɔnye poro naa shɔn lugufɛnnɛ pe ni; poro mbele fuun pè pe yɛɛ fere ma yɔn malaga ki mɛgɛ ni, ma pye maliŋgbɔɔnlɔ janwa gbɔlɔ, tugurɔn sigeyaara tugbɔɔrɔ naa tugurɔn sigeyaara jɛgɛlɛ jɛgɛlɛ yɛn pe yeri. Pe ni fuun pe yɛn tokobi jɛnfɛnnɛ. 5 Pɛrisi tara maliŋgbɔɔnlɔ, naa Etiyopi tara maliŋgbɔɔnlɔ konaa Puti tara maliŋgbɔɔnlɔ pe yaa ka pye pe ni. Pe ni fuun tugurɔn sigeyaara tugbɔɔrɔ naa tugurɔn njagala yaa ka pye pe yeri. 6 Gomɛri naa wi maliŋgbɔɔnlɔ ŋgbeleye yi ni fuun, naa Togarima go woolo pe ni, poro mbele pe yɛn ma cɛn wa yɔnlɔparawa kamɛŋgɛ kɛɛ tara ti kɔsaga ki na, poro naa pe maliŋgbɔɔnlɔ ŋgbeleye yi ni fuun, pe yaa ka pinlɛ ma ni, konaa cɛngɛlɛ lɛgɛrɛ kele yɛgɛ maliŋgbɔɔnlɔ ni.›\n7 « ‹Ma yɛɛ gbɛgɛlɛ, ma gbegele ma yere, mboro naa ki janwa gbɔlɔ na li yɛn mɔɔ maga li ni, mboro ma yaa pye pe to. 8 Na wagati titɔnlɔwɔ wa ka ka toro mbe kɔ, mi yaa kɔɔn yeri malaga na. Na yɛgɛlɛ kele ka toro mbe kɔ, ma yaa ka sa to Izirayɛli tara ti na mberi shɔ. Tara woolo mbele pe yaa ka shɔ tokobi wi kɛɛ, pe yaa ka yiri wa cɛngɛlɛ lɛgɛrɛ ke sɔgɔwɔ mbe pan mbe pe yɛɛ gbogolo wa Izirayɛli tara yanwira ti na, to nda tìla koro waga maga lɛ wa faa we. Ki leele pe yaa ka yiri cɛngɛlɛ kele yɛgɛ sɔgɔwɔ, pe ni fuun pe yaa ka pan mbe cɛn yɛyinŋge na pɔw wa pe cɛnsara. 9 Ma yaa ka yiri mbe kari mbe sa to pe na paa tifɛlinjolo yɛn; ma yaa ka pe tara ti tɔn muŋga paa kambaaga yɛn mboro naa ma maliŋgbɔɔnlɔ ŋgbeleye yi ni fuun yi ni konaa janwa gbɔlɔ na li yaa ka pye ye ni li ni.›\n10 «Pa we Fɔ, Yawe Yɛnŋɛlɛ lì yo yɛɛn fɔ: ‹Ko pilige ko ni, sɔnrimɔ lɛgɛrɛ yaa ka pan wa ma kotogo na, ma yaa ka yɔn lemɛ tipee pye. 11 Ma yaa ka yo fɔ: Mi yaa yiri tara ta kɔrɔgɔ, nda malaga sigemboro woro ma ti cara ti maga; nda kɔɔrɔ naa sɔgɔyaara woro ti na. Ki leele mbele pe yɛn ma cɛn yɛyinŋge na pɔw, mi yaa sa to pe na. 12 Cara nda tìla pye katara, a leele pè sɔngɔrɔ ma yiri wa cɛngɛlɛ sanŋgala ke sɔgɔwɔ ma pan ma cɛn wa ti ni, mà yo fɔ ma yaa sa to pe na mbe pe yarijɛndɛ ti koli, mbe pe kɛɛ yaara ti san mberi lɛ, fɔ ma yaa ka kɛɛ taga pe na. Yaayoro ŋgbeleye naa yarijɛndɛ yɛn pe yeri, pe yɛn ma cɛn wa dunruya wi nandogomɔ. 13 Saba tara woolo, naa Dedan ca fɛnnɛ, naa Tarisisi ca safari wafɛnnɛ, konaa ki kanŋgara na kapire fɛnnɛ mbele pe yɛn paa jara yirifɔnmbɔlɔ yɛn pe yaa kaa ma piin fɔ: Naga yɛn ma, ma pan mbe yarijɛndɛ ti koli wi le? Naga yɛn ma, mɔ̀ɔ maliŋgbɔɔnlɔ janwa wi gbogolo mbe pan mbe yaara san mberi koli wi le? Mbe warifuwe naa tɛ wi koli, mbe yaayoro ŋgbeleye yo naa yarijɛndɛ ti shɔ, mbe yarijɛndɛ lɛgɛrɛ koli wi le?›\n14 «Ki kala na, sɛnwee pyɔ, Yɛnŋɛlɛ li yɔn sɛnrɛ ti yo. Maga yo Gɔgi wi kan fɔ, pa we Fɔ, Yawe Yɛnŋɛlɛ lì yo yɛɛn fɔ: ‹Ee, pilige ŋga ni, na woolo, Izirayɛli woolo pe yaa ka sa cɛn yɛyinŋge na pɔw, pa ma yaa kaga jɛn. 15 Kona, ma yaa ka yiri wa ma tara ti ni, wa yɔnlɔparawa kamɛŋgɛ kɛɛ tara ti kɔsaga ki na, mboro naa cɛngɛlɛ woolo lɛgɛrɛ mbele pe yaa ka pye ma ni pe ni; pe ni fuun pe yaa ka pye mbe lugu shɔnye na. Pe yaa ka pye janwa gbɔlɔ, maliŋgbɔɔnlɔ janwa gbɔlɔ. 16 Mboro Gɔgi, ma yaa ka pan mbe to na woolo, Izirayɛli woolo pe na, paa yɛgɛ ŋga na kambaaga ma kaa pan ma tara ti tɔn muŋga. Na wagati titɔnlɔwɔ wa ka ka toro mbe kɔ, ki kala li yaa pye. Mi yaa kɔɔn yirige mbɔɔn wa na tara ti na, jaŋgo mbege naga cɛngɛlɛ sanŋgala ke na fɔ muwi mi yɛn Yɛnŋɛlɛ kpoyi le. Mboro Gɔgi, mboro mi yaa ka tɛgɛ mbege naga ke na.›\n17 «Pa we Fɔ, Yawe Yɛnŋɛlɛ lì yo yɛɛn fɔ: ‹Naga yɛn ma, mboro ma mìla para ma sɛnrɛ na, maga lɛ wa fafafa, na tunmbyeele, Izirayɛli tara Yɛnŋɛlɛ yɔn sɛnrɛ yofɛnnɛ pe yɔn wi le? Ki wagati wi ni, yɛgɛlɛ lɛgɛrɛ ni, pàa Yɛnŋɛlɛ li yɔn sɛnrɛ yo ma yo fɔ mi yaa kɔɔn yirige mbɔɔn wa na tara woolo pe na. 18 Ɛɛn fɔ ko pilige ko ni, pilige ŋga ni Gɔgi wi yaa ka pan mbe to Izirayɛli tara ti na, ko wagati wo ni, na naŋgbanwa pi yaa ka yiri na ni fɔ mbe sa toro.› We Fɔ, Yawe Yɛnŋɛlɛ lo lì yo ma. 19 ‹Na naŋgbanwa gbɔɔ po naa na kayaŋga ki kala na, mi yɛn naga yuun kaselege ko na fɔ, ko pilige ko ni, tara ti yaa ka yɛgɛ ŋgbanga wa Izirayɛli tara. 20 Ŋgbanra nda wa kɔgɔje wi ni to naa naayeri sannjɛrɛ ti ni, ti yaa kaa seri na yɛgɛ sɔgɔwɔ, naa yan woŋgaala pe ni, naa yaŋgala jɛgɛlɛ jɛgɛlɛ ŋgele fuun ke maa fulolo tara ti na ke ni konaa sɛnweele mbele pe yɛn laga tara na pe ni. Yanwira ti yaa ka toori, waara ti kanŋgara na yɔnrɔ ti yaa ka kaari mbe toori, malaga sigemboro ti ni fuun ti yaa ka toori tara. 21 Mi yaa ka tokobi wi yeri mboo wa Gɔgi wi na, wa na yanwira ti ni fuun ti na.› We Fɔ, Yawe Yɛnŋɛlɛ lo lì yo ma. ‹Sɛnwee nuŋgba nuŋgba pyew wi yaa kaa tokobi wi surugu wi sɛnwee yɛnlɛ wi kɔrɔgɔ. 22 Mi yaa ka kiti kɔn wi na, mbe ti yambewe naa legbogo mbe to wi na. Mi yaa ti tisagbɔgɔ naa sinndɛɛrɛ tisaga mbe pan pe na, mbe kasɔn naa kiribi kasɔn wa wo naa wi maliŋgbɔɔnlɔ ŋgbeleye yi na, konaa janwa lalo ŋa wi yaa ka pye wi ni wi na. 23 Pa kona mi yaa kanla gbɔgɔwɔ po naa mi yɛn kpoyi yɛgɛ ŋga na ki naga. Mi yaa ko tɛgɛ mbanla yɛɛ naga cɛngɛlɛ lɛgɛrɛ na; ki ka pye ma pe yaa ki jɛn fɔ muwi mi yɛn Yawe Yɛnŋɛlɛ le.› »


Kod 24 AKKDC08 - Ibrayima tun kɔrɔla kosɔbɛ. Masaba tun - Bible Search\nKod 23 Kod 25\nIsiyaka ni Erebɛka ka furuko\n1Ibrayima tun kɔrɔla kosɔbɛ. Masaba tun y'a dɛmɛ koo bɛɛ la. 2Jɔncɛ min ka kɔrɔ a ka soo kɔnɔ, o min tun b'a ka nafolo bɛɛ kunna, a y'a fɔ ale ye ko: «I bolo don ne woto kɔrɔ. 3Ne b'a fɛ i ka kali Masaba, Ala tɔgɔ la, min ye sankolo ni dugukolo tigi ye, ko i tena muso ta kanaanw fɛ, ne siginin be minw cɛma, k'a di ne dencɛ ma fewu. 4Nga i bena taga ne faso la ka muso ɲini ne dencɛ Isiyaka ye o yɔrɔ la ne ka somɔgɔw cɛma.»\n5A ka jɔncɛ y'a fɔ a ye ko: «Ni muso nin ma sɔn ka na ni ne ye yan yɔrɔ la do? O tuma na, ne ka kan ka kɔsegi n'i dencɛ ye i faso la wa?»\n6Ibrayima y'a fɔ a ye ko: «Kana kɔsegi ni ne dencɛ ye o yɔrɔ la fewu! 7Masaba, Sankolotigi Ala min bɔra ni ne ye ne faa ka soo, an ka jamana na, ale kumana ne fɛ k'a daa di ne ma. A ko ale bena jamana nin di ne kɔmɔgɔw ma, ale yɛrɛ ben'a ka mɛlɛkɛ ci i ɲa janko i ka se ka muso sɔrɔ ne dencɛ ye ka bɔ yen. 8Ni muso nin ma sɔn ka na n'i ye, o tuma na, i kuun bɔra. Nga i kana kɔsegi ni ne dencɛ ye o yɔrɔ la fewu.» 9Jɔncɛ y'a bolo don a kuntigi Ibrayima woto kɔrɔ ka kali a ye o la.\n10Jɔncɛ ye ɲɔgɔmɛ tan minɛ a kuntigi ka ɲɔgɔmɛw la ka wili ka taga. A tagara n'a kuntigi ka bololafɛnw bɛɛ la ɲumaman dɔw ye a bolo, Nawɔri ka dugu la, Mezopotami jamana na. 11A ye ɲɔgɔmɛw la kɔlɔnda la dugu kɔfɛ. Wulada tun lo, musow ka jitatuma na. 12A ko: «Masaba, ne kuntigi Ibrayima ka Ala, ne ka koo ɲanabɔ bii, k'i ka ɲumanya yira ne kuntigi Ibrayima la. 13Ne lɔnin filɛ jii bɔyɔrɔ nin na, dugu musow be bɔra ka na jii ta. 14Ni ne y'a fɔ sunguru min ye ko ne b'a daali, a k'a ka jidaga jigi, ne ka jii min, n'a ye ne jaabi ko: ‹A min, n bena jii di i ka ɲɔgɔmɛw ma fana,› a to ale ka kɛ i sagolamuso ye i ka jɔncɛ Isiyaka fɛ. Ne ben'a lɔn o le fɛ fana ko i ye koɲuman kɛ ne kuntigi ye.»\n15Sanni a ka tila o kuma na, Erebɛka bɔra dugu kɔnɔ n'a ka jidaga ye a gaman kan. Betuwɛli denmuso tun lo. Betuwɛli tun ye Ibrayima dɔgɔcɛ Nawɔri ka deen ye a tun ye min sɔrɔ a muso Milika fɛ. 16Erebɛka tun cɛ ka ɲi kosɔbɛ, sunguruɲuman tun lo, a tun te cɛko lɔn fɔlɔ. A tagara jii bɔyɔrɔ la k'a ka daga fa, ka bɔ. 17Ibrayima ka jɔncɛ bolila k'a kunbɛn k'a fɔ a ye ko: «Ne b'i daali, i k'i ka daga kɔnɔ jii dɔ di ne ma n k'a min.» 18A y'a jaabi ko: «Dɔ min, ne matigi.» A y'a ka daga jigi joona joona k'a minɛ a bolo la, cɛɛ ye jii min. 19Cɛɛ ye jii min ka ban tuma min na, sunguru nin ko: «Ne bena jii bɔ k'a di i ka ɲɔgɔmɛw fana ma u k'a min ka fa.» 20A teliyara k'a ka daga kɔnɔ jii yɛlɛma begɛnw ka kolokolo kɔnɔ ka boli ka taga kɔlɔnda la ka jii bɔ ka n'o di a ka ɲɔgɔmɛw bɛɛ ma.\n21Cɛɛ ma foyi fɔ, a lɔra ka to k'a filɛ n'a b'a yɛrɛ ɲininga ko yala Masaba y'ale ka taama diya ten le kɛ?\n22Ɲɔgɔmɛw ye minni kɛ ka ban tuma min na, a ye nunnanigɛ sanulamanw di sunguru nin ma. A gwiliya tun be se garamu duuru ɲɔgɔn ma, ani bololanigɛ sanulaman deen fila, minw be garamu kɛmɛ bɔ. 23A ye sunguru nin ɲininga ko: «I ye jɔn denmuso ye? An be se ka siyɔrɔ sɔrɔ i faa ka soo wa?» 24Sunguru y'a jaabi ko: «Ne ye Betuwɛli denmuso ye, min ye Nawɔri ni Milika dencɛ ye.» 25A y'a fɔ tugu ko: «Biin ni ɲiminifɛn wɛrɛ be an fɛ caaman, siyɔrɔ fana be yen.» 26Cɛɛ nin y'a kunbiri gwan duguma ka Masaba bato. 27A ko: «Masaba, ne kuntigi Ibrayima ka Ala ka tanu. A m'a ka ɲumanya n'a ka kantigiya dabila ne kuntigi faan fɛ halibi. Ne kɔni, Masaba bilara ne ɲa taama na fɔɔ ka se ne kuntigi ka somɔgɔw fɛ.»\n28Sunguru bolila ka ta'a bamuso fɛ k'o koo nunu lakali yen. 29Kɔrɔcɛ dɔ tun be Erebɛka fɛ, a tɔgɔ ko Laban. Ale bolila ka taga cɛɛ sɛgɛrɛ jii bɔyɔrɔ la. 30A tun ye nunnanigɛ ni bololanigɛw nunu ye a dɔgɔmuso fɛ. Cɛɛ tun ye min fɔ Erebɛka ye, a y'o fana mɛn Erebɛka fɛ. O la, a sinna ka taga cɛɛ fɛ, ka ta'a lɔnin sɔrɔ ɲɔgɔmɛw gɛrɛfɛ jii bɔyɔrɔ la. 31A y'a fɔ a ye ko: «Na an fɛ, Masaba ka mɔgɔɲuman. Mun na i lɔra kɛnɛma yan? Ne ye soo labɛn i ye ka siyɔrɔ labɛn i ka ɲɔgɔmɛw ye.»\n32Cɛɛ tagara Laban ka soo. Laban ye ɲɔgɔmɛw ka doni jigi ka biin ni ɲiminifɛn wɛrɛ d'u ma, ka senkoji di cɛɛ n'a kɔmɔgɔw ma. 33O kɔ, a ye dumuni sigi u kɔrɔ, nga cɛɛ ko: «Ne tena dumuni kɛ ni ne ma n nakun fɔ fɔlɔ.» Laban ko: «A fɔ.»\n34Cɛɛ ko: «Ne ye Ibrayima ka jɔncɛ ye. 35Masaba ye ne kuntigi ta ɲa kosɔbɛ, a kɛra nafolotigi ye. Masaba ye misiw ni begɛnmisɛnw d'a ma, ani warigwɛ ni sanu, ani jɔncɛw ni jɔnmusow, ani ɲɔgɔmɛw ni faliw. 36Ne kuntigi muso Sara musokɔrɔbalaman ye dencɛ wolo ne kuntigi ye. Ne kuntigi y'a ka nafolo bɛɛ di deen nin ma. 37A ye ne wajibiya ka kali ko a siginin be Kanaan minw ka jamana kɔnɔ, ko ne kana muso ɲini a dencɛ ye olu denmusow cɛma. 38Ko ne ka ta'a faso la ka muso ɲini a dencɛ ye o yɔrɔ la a ka fadenyabolo la. 39Ne y'a ɲininga ko: ‹Ni muso ma sɔn ka taga ni ne ye do?› 40A ye ne jaabi ko ale tora Masaba min ɲakɔrɔ, ko ale lo ben'a ka mɛlɛkɛ ci ne ɲa, ani ka ne ka taama diya, ko ne ka muso ɲini a dencɛ ye a ka fadenyabolo la a faso la. 41Ko ni ne ser'a ka fadenyabolo mɔgɔw fɛ tuma min na, ko ne kalila koo min na, ne kuun bena bɔ o la. Ko n'u ma sɔn k'a di ne ma fana, ko ne kuun bɔr'a la.\n42«Bii, ne sera jii bɔyɔrɔ la tuma min na, ne y'a fɔ ko: ‹Masaba, ne kuntigi Ibrayima ka Ala, n'i sɔnna, a to ne ka taama ka diya. 43Ne lɔnin filɛ jii bɔyɔrɔ la. Ni sunguru min nana jii bɔ, ni ne y'a fɔ a ye ko a k'a ka daga kɔnɔ jii dɔɔni di ne ma, 44n'a y'a fɔ ko ne k'a min, ko a bena jii bɔ k'a di ne ka ɲɔgɔmɛw fana ma, o ka kɛ Masaba, e ka sagolamuso ye ne kuntigi dencɛ fɛ.› 45Sanni ne ka tila o kuma na, Erebɛka bɔra dugu kɔnɔ n'a ka daga ye a gaman kan. A jigira ka taga jii bɔyɔrɔ la ka jii ta. Ne y'a fɔ a ye ko a ka jii dɔ di ne ma, ne k'a min. 46A teliyara k'a ka daga jigi k'a fɔ ko n ka dɔ min, ko a bena dɔ di ne ka ɲɔgɔmɛw fana ma. Ne y'a min, a ye dɔ di ɲɔgɔmɛw fana ma. 47Ne y'a ɲininga ko ale ye jɔn deen ye. A ko ale ye Betuwɛli denmuso ye, Nawɔri ni Milika dencɛ. Ne ye sanu don a nuun na ka dɔ don a bolo la. 48O kɔ, ne ye n kunbiri gwan duguma ka Masaba bato. Ne ye Masaba, ne kuntigi Ibrayima ka Ala tanu, min ye ne bila siraɲuman kan janko ne ka ne kuntigi balima mamaden sɔrɔ a dencɛ ye. 49Ayiwa, ni aw b'a fɛ ka ɲumanya ni kantigiya yira ne kuntigi la, aw k'o fɔ ne ye. N'aw te sɔn, aw k'o fana fɔ ne ye, janko ne ka n taayɔrɔ lɔn.»\n50Laban ni Betuwɛli y'a jaabi ko: «Nin koo nin bɔra Masaba le fɛ. An te se k'a fɔ i ye ko an sɔnna, walima ko an ma sɔn. 51Erebɛka filɛ i kɔrɔ. A minɛ ka taga n'a ye, a ka kɛ i kuntigi dencɛ muso ye i n'a fɔ Masaba y'a yira cogo min na.» 52Ibrayima ka jɔncɛ ye u ka kuma mɛn tuma min na, a y'a kunbiri gwan duguma Masaba ɲakɔrɔ. 53O kɔ, a ye masirifɛn sanulaman ni warigwɛlamanw bɔ, ani faniw, k'u di Erebɛka ma, ka boɲafɛn sɔngɔgwɛlɛnw di a kɔrɔcɛ n'a bamuso fana ma. 54O kɔ, jɔncɛ ni mɔgɔ minw tun be n'a ye u sɔrɔla ka dumuni kɛ ka minni kɛ ka si yen.\nO dugusagwɛ sɔgɔma, u wilila tuma min na, jɔncɛ ko: «Ne be sira daali aw fɛ ka kɔsegi ne kuntigi fɛ.» 55Sunguru kɔrɔcɛ n'a bamuso ko: «I ka sunguru to an fɛ yan fɔlɔ ka tile tan ɲɔgɔn kɛ, o kɔ, a bena taga.» 56A y'u jaabi ko: «Masaba ye ne ka taama diya minkɛ, aw kana ne ka taama segi kɔfɛ tugu. Ne be sira daali ka taga ne kuntigi ka soo.» 57U ko: «An ka sunguru wele k'a ɲininga kɛ.» 58U ye Erebɛka wele k'a ɲininga ko: «I b'a fɛ ka taga ni cɛɛ nin ye wa?» A ko: «Ɔnhɔn.» 59O la, u y'u balimamuso Erebɛka n'a lamɔbaga ani Ibrayima ka jɔncɛ n'a ka mɔgɔw to u tagara. 60U ye duba kɛ Erebɛka ye k'a fɔ a ye ko:\n«An balimamuso, i ka kɛ mɔgɔ waa caaman bamuso ye.\nI kɔmɔgɔw k'u juguw ka duguw minɛ ka kɛ u ta ye.»\n61Erebɛka n'a ka jɔnmusow y'u yɛrɛ labɛn ka taga yɛlɛ u ka ɲɔgɔmɛw kan ka tugu cɛɛ kɔ. A kɛra ten, Ibrayima ka jɔncɛ tagara ni Erebɛka ye.\n62O y'a sɔrɔ Isiyaka tun wilila ka bɔ Laayiroyi kɔlɔn gɛrɛfɛ ka sigi Kanaan jamana worodugu ɲafan na. 63Loon dɔ wulafɛ, a bɔra ka taga munumunu kongo la. A y'a ɲaa kɔrɔta ka filɛli kɛ tuma min na, a ye ɲɔgɔmɛw natɔ ye. 64Erebɛka fana y'a ɲaa kɔrɔta ka Isiyaka ye. A jigira ka bɔ a ka ɲɔgɔmɛ kan 65ka Ibrayima ka jɔncɛ ɲininga ko: «Cɛɛ min be kongo kɔnɔ n'a be nana an kunbɛn, jɔn lo?» Jɔncɛ y'a jaabi ko: «Ne kuntigi lo.» O tuma na, Erebɛka y'a ka fani kɛ k'a kuun biri. 66Jɔncɛ y'a ka koo kɛnin bɛɛ lakali Isiyaka ye. 67Isiyaka tagara ni Erebɛka ye a bamuso Sara ka fanibugu kɔnɔ, a y'a furu. Erebɛka koo tun ka d'a ye. Isiyaka dusu saalona a bamuso saya kɔ.


Mal 2 AKKDC08 - «Sisan, sarakalasebagaw, aw k'aw tulo - Bible Search\nSarakalasebagaw ka tilen\n1«Sisan, sarakalasebagaw, aw k'aw tulo malɔ kuma nin na: 2N'aw ma mɛnni kɛ, ka boɲa la n tɔgɔ kan ni sɔbɛ ye, n bena aw danga, aw ka duba tena minɛ. Ne Masaba, Setigi le ko ten. Tiɲɛ na, ne bena aw danga, bari aw si te koo ta sɔbɛ la. 3Ayiwa, ne bena wili aw n'aw deenw kama, ka begɛnbo bɔn aw ɲaa na. Aw be minw faga aw ka ɲanagwɛba loonw na. Aw n'o boo nin bɛɛ bena cɛ ɲɔgɔn fɛ. 4- O la, aw ben'a lɔn ko ne le ye aw lasɔmi, waasa bɛɛn min be ne ni Levi cɛ, o ka to a nɔɔ na. Ne Masaba, Setigi le ko ten. 5- Bɛɛn min tun b'an cɛ, o tun ye sii ni hɛrɛ sɔrɔko ye. Ne y'o d'a ma. Ne ye siranya don a dusu la, a siranna ne ɲa. A tun be ne tɔgɔ boɲa kosɔbɛ. 6A mɔgɔ kalantuma na, tiɲɛ le tun b'a daa la, namarakuma ma mɛn a daa la ka ye. A tun be ni ne ye tilenninya ni hɛrɛ la. A tun be mɔgɔ caaman bɔ tilenbaliya la. 7Bari, lɔnniyakuma be sarakalasebagaw le daa la. Mɔgɔw be ne koow lɔnniya ɲini ale lo fɛ, sabu ne Masaba, Setigi ka ciden lo. 8Nga, aw ye sira bila, ka mɔgɔ caaman kunnacɛn n'aw ka kalan ye. Aw ye Levi ni ne ka bɛɛn cɛn! Ne Masaba, Setigi le ko ten. 9Ne fana ben'a kɛ aw koo be goya jamanadenw bɛɛ ye, ani k'aw mafiɲɛya u ɲana. Bari aw banna ka ne ka kuma bato, ka to ka mɔgɔw woloma aw ka koo la.»\n10Faa kelen le te an fɛ wa? Ala kelen le m'an dan wa? Mun na anw do tilennin tɛ an ni ɲɔgɔnw cɛ? N'an b'an faaw ka bɛɛn cɛn? 11Zuda mara mɔgɔw ye janfa kɛ, kojuguba kɛra Isirayɛli mara la ani Zeruzalɛmu. Tiɲa na! Zuda mara mɔgɔw ye yɔrɔ senuman tana cɛn. Min koo ka gwɛlɛ Masaba ma. Ka taga siya wɛrɛ musow furu, minw ye josɔnlaw ye! 12Ni cɛɛ o cɛɛ y'o ɲɔgɔn kɛ, o mana kɛ mɔgɔ o mɔgɔ ye, Masaba k'o tigi niin bɔ Yakuba ka mɔgɔw la, hali n'a be saraka bɔ Masaba, Setigi ye.\n13Aw be koo filanan min kɛ, o filɛ nin ye: Aw be kasi, ka ŋunan, ka Masaba ka sarakabɔyɔrɔ bɛɛ kɛ ɲaji ye. Bari a t'aw ka sarakaw jati k'u minɛ aw bolo tugu. 14Aw ko: «Mun na o kɛra?» Bari, i ye muso min furu i kanbelentuma, Masaba y'o seere ye. I ka muso tun lo, e le tun bɛnna n'a ye. I y'a janfa. 15Masaba ma aw kɛ kelen ye farisogo ani miiriya la wa? O jɛnɲɔgɔnya nin be mun le fɛ? A te kɔmɔgɔ le ɲinina Ala fɛ wa? O la, aw k'aw yɛrɛ kɔlɔsi, i kanbelentuma ye muso min furu, i kana o janfa.\n16Masaba, Isirayɛli ka Ala ko: «Ka furu sa, o man di ne ye. O fariyako man di ne ye. Ne Masaba, Setigi le ko ten. O la, aw k'aw yɛrɛ kɔlɔsi! Aw kana kɛ janfaciw ye.»\nMasaba ka ciden nalon\n17Aw be Masaba sɛgɛn n'aw ka kuma ye. Aw b'a fɔ ko: «An b'a sigɛnna cogo di?» Bari aw b'a fɔra ko: «Ni mɔgɔ o mɔgɔ ye kojugu kɛ, o tigi ka ɲi Masaba ɲana, u koo be diy'a ye.» Walima n'aw y'a fɔ ko: «Ala tilennin tɛ.»


Kod 13 AKKDC08 - Abramu bɔra Ezipiti jamana na ka taga - Bible Search\nKod 12 Kod 14\n1Abramu bɔra Ezipiti jamana na ka taga Kanaan worodugu ɲafan fɛ, ale n'a ka muso n'a ka bololafɛnw bɛɛ. Lɔti fana tagara n'a ye.\nAbramu ni Lɔti ka faranko\n2Abramu tun ye nafolobatigi ye, begɛnw ni warigwɛ ani sanu caaman tun b'a fɛ. 3A bɔra Kanaan worodugu ɲafan fɛ ka to ka sigi ka taga dɔɔni dɔɔni fɔɔ ka taga se Betɛli, a tun kɔnna ka sigi o yɔrɔ min na, Betɛli ni Ayi cɛ, 4a tun kɔnna ka sarakabɔyɔrɔ lɔ yɔrɔ min na. Abramu ye Masaba bato o yɔrɔ la.\n5Lɔti min tun be ni Abramu ye, misiw ni begɛnmisɛnw tun be ale fɛ fana, ani fanibuguw. 6U tun te se ka sigi ɲɔgɔn fɛ, o yɔrɔ tun ka dɔgɔ u ma, bari fɛɛn caaman tun be u bolo. 7Loon dɔ, kɛlɛ donna Abramu ka begɛndɛndɛbagaw ni Lɔti taw cɛ. (O y'a sɔrɔ kanaanw ni periziw siginin tun be jamana nin kɔnɔ.) 8O la, Abramu y'a fɔ Lɔti ye ko: «An kana kɛlɛ, an ka begɛnmaralaw fana kana kɛlɛ, bari an ye balimaw ye. 9Jamana nin bɛɛ filɛ nin ye. An ka faran ɲɔgɔn na. N'i tagara numan fɛ, ne be taga kinibolo faan fɛ. N'i tagara kinibolo faan fɛ, ne be taga numan fɛ.» 10- Lɔti y'a ɲaa kɔrɔta ka Zurudɛn baji kɛnɛ bɛɛ filɛ. A y'a ye ko jii caaman be o yɔrɔ bɛɛ la. A tun be i n'a fɔ Masaba ka yɔrɔɲuman min tun ye Edɛn ye. A tun be i n'a fɔ Ezipiti jamana ka taga Sowari dugu faan fɛ. O y'a sɔrɔ Masaba tun ma Sodɔmu ni Gɔmɔri dugu halaki fɔlɔ. 11Lɔti ye Zurudɛn baji kɛnɛ bɛɛ ta. A tagara kɔrɔn ɲafan fɛ. A kɛra ten, Abramu ni Lɔti faranna ɲɔgɔn na. 12Abramu sigira Kanaan jamana na, Lɔti tagara munumunu Zurudɛn baji kɛnɛ duguw gɛrɛfɛ, k'a ka fanibuguw lɔ Sodɔmu gɛrɛfɛ. 13Sodɔmukaw tun ka jugu, u tun be Masaba hakɛ ta kosɔbɛ.\n14Lɔti faranna Abramu la ka ban tuma min na, Masaba y'a fɔ Abramu ye ko: «K'i to i ka yɔrɔ la, i ɲaa kɔrɔta ka filɛli kɛ kɔgɔdugu, ni worodugu ɲafan fɛ, ka kɔrɔn fɛ ni tileben fana filɛ. 15- I ɲaa be jamana min na, ne bena o bɛɛ di e n'i kɔmɔgɔ ma a ka to aw bolo kudayi. 16Ne bena i kɔmɔgɔ caya i n'a fɔ cɛncɛn fɔɔ u te se ka jati, i n'a fɔ cɛncɛn te se ka jati cogo min na. 17Wili ka jamana nin yɔrɔ bɛɛ yaala, bari ne ben'a d'i ma.»\n18Abramu wilila ka ta'a ka fanibuguw lɔ Manbure joyiriw gɛrɛfɛ Eburɔn, ka sigi yen. A ye sarakabɔyɔrɔ lɔ Masaba ye o yɔrɔ la.


Lok fɔlɔ 5 AKKDC08 - Isirayɛli deen fɔlɔ Urubɛn deenw - Bible Search\nLok fɔlɔ 4 Lok fɔlɔ 6\nLok fɔlɔ 5\n1- Isirayɛli deen fɔlɔ Urubɛn deenw filɛ nin ye. (Ale Urubɛn le tun ye kɔrɔ ye u facɛ fɛ, nga a lara n'a facɛ ka gɛrɛfɛmuso ye minkɛ, o la, a ka kɔrɔya bɔsir'a la, ka di Isirayɛli deen Yusufu deenw ma. O la, u tun t'a jati i n'a fɔ u kɔrɔ tugu. 2- Zuda tun ye barika sɔrɔ kosɔbɛ a balimaw cɛma, masacɛ bɔra ale lo kɔmɔgɔ la, nga kɔrɔya tun dira Yusufu ma.)\n3Isirayɛli deen fɔlɔ Urubɛn deenw le ye Anɔki ni Palu, ani Ɛsirɔn ni Karimi ye.\n4Yowɛli kɔmɔgɔw ye: a deen Semaya, n'a deen Gɔgi, n'ale deen Simeyi, 5n'a deen Mika, n'ale deen Ereyaya, ani ale deen Baali, 6- n'a deen Beera ye. Asiri masacɛ Tiligati Pilinezɛri y'ale lo minɛ ka taga n'a ye jɔnya la. Ale tun ye Urubɛn kɔmɔgɔw kuntigi dɔ ye. 7A balimaw buruju fɔra ka kɛɲɛ n'u ka fadenyabolow ye. U kuntigiw ye Yeyɛli ye, ni Zakariyawu, 8ani Yowɛli deen Sɛma deen Azazi dencɛ Bɛla ye. U ka sigiyɔrɔ tun ye Arowɛri ye, fɔɔ ka se Nebo kulu ma, ani Baalimeŋɔn, kɔgɔdugu faan fɛ. 9K'a ta kɔrɔn fɛ, u sigira fɔɔ ka taga se kongokolon daminɛyɔrɔ la, min be u ni Efarati baji cɛ, bari u ka begɛnw tun ka ca Galaadi mara la. 10U ye agariw kɛlɛ ka se u kɔrɔ Sayuli ka tile la. U sigira Galaadi mara bɛɛ la kɔrɔn fɛ.\n11Gadi kɔmɔgɔw tun sigira Urubɛn kɔmɔgɔw gɛrɛfɛ *Basan mara la fɔɔ ka taga se Salika mara la. 12U ɲamɔgɔw tun ye: fɔlɔ, Yowɛli, minw tugura, Safamu ni Yayenayi, ani Safati, Basan mara la. 13U balimaw tɔgɔ filɛ ka kɛɲɛ n'u ka gwaaw ye: Mikayɛli ni Mesulamu, ani Seba ni Yorayi, ani Yayekan ni Ziya ani Ebɛri. Olu ye mɔgɔ wolonwula ye. 14Buzi deen, Yado deen, Yesisayi deen Mikayɛli deen, Galaadi deen, Yaroya deen, Huri dencɛ Abiyayili deenw le ye olu ye. 15Guni deen Abidiyɛli dencɛ Ayi ye fadenyabolo nunu kuntigi ye. 16Gadi kɔmɔgɔw sigira Galaadi ni Basan mara la, ani o lamini na, ni Sarɔn kongo kɔnɔ bɛɛ la, fɔɔ ka taga se u daan na.\n17U bɛɛ tɔgɔw sɛbɛnna Zuda mara masacɛ Yotamu, ni Isirayɛli mara masacɛ Zerobowamu ka tilew la.\n18Urubɛn kɔmɔgɔw, ni Gadi taw, ani Manase taw tilancɛ niin tun be cɛfariw cɛma. U tun be se nigɛkunbɛnnanw ni murujan na, ani kalabon na fana. U tun be se kɛlɛ la. U ka mɔgɔ waa bi naani ni naani ani kɛmɛ wolonwula ni bi wɔɔrɔ (44 760) le tun be se ka taga kɛlɛ la. 19U ye kɛlɛ kɛ ni agariw ye, ni Yeturi kɔmɔgɔw, ni Nafisi taw, ani Nodabu taw ye. 20U tun ye dɛmɛ sɔrɔ, Ala ye agariw don u bolo, ani minw bɛɛ tun be ni olu ye. Bari k'u to kɛlɛ la, u ye Ala daali. A fana y'u jaabi, bari u tun y'u jigi la a kan. 21U y'u ka begɛnw minɛ: ɲɔgɔmɛ waa bi duuru (50 000), ni begɛnmisɛn waa kɛmɛ fila ni waa bi duuru (250 000), ani fali waa fila (2 000), ni mɔgɔ waa kɛmɛ (100 000). 22U jugu caaman sara kɛlɛ nin na, bari Ala le tun y'a to kɛlɛ nin kɛra. U sigira o mɔgɔ nunu ka sigiyɔrɔ la fɔɔ ka na se u minɛtuma ma ka taga jɔnya la.\nManase kɔmɔgɔw tilancɛ\n23Manase kɔmɔgɔw tilancɛ sigira jamana nin kɔnɔ k'a ta *Basan mara la, worodugu ɲafan fɛ, fɔɔ ka taga se Baalɛrɛmɔn ni Seniri, Ɛrɛmɔn kulu kan, kɔgɔdugu faan fɛ. U tun ka ca.\n24U ka gwatigiw le ye nunu ye: Efɛri ni Yiseyi, ani Eliyɛli ni Aziriyɛli, ani Yirimeya ni Odawiya, ani Yadiyɛli. Olu tun ye cɛfariw ye, u tɔgɔ tun bɔra. 25Nga o kɔ, u ma tilen u faaw ka Ala ma, u ye kakalaya kɛ. Ala tun ye siya minw halaki u ɲa jamana nin kɔnɔ, u ye olu ka joow sɔn.\n26- O la, Isirayɛli ka Ala y'a to Asiri masacɛ Puli n'u b'a wele fana ko Tiligati Pilinezɛri, ale dimina u kɔrɔ ka wili u kama, ka Urubɛn kɔmɔgɔw ni Gadi taw, ani Manase taw tilancɛ minɛ ka taga n'u ye Hala ni Abɔri, ani Ara, ni Gozan baa daa la. U tora o yɔrɔ la fɔɔ ka na se bii ma.\nLevi kɔmɔgɔw: sarakalasebagaw kuntigiw\n27Levi deenw ye nunu ye: Gɛrisɔn ni Keyati ani Merari. 28Keyati ka deenw ye Amuramu ye, ani Yiseyari ni Eburɔn, ani Uziyɛli. 29Amuramu deenw ye Arɔn ni Musa ani Miriyama ye. Arɔn deenw ye Nadabu ye, ni Abiyu, ani Eleyazari ni Itamari ye. 30Eleyazari ye Pinasi wolo, Pinasi ye Abisuwa wolo. 31Abisuwa ye Buki wolo. Buki ye Uzi wolo. 32Uzi ye Zeraya wolo. Zeraya ye Merayɔti wolo. 33Merayɔti ye Amariya wolo. Amariya ye Ayitubi wolo. 34Ayitubi ye Sadɔki wolo. Sadɔki ye Ayimasi wolo. 35Ayimasi ye Azariya wolo. Azariya ye Yowanan wolo. 36Yowanan ye Azariya wolo. Masacɛ Solomani tun ye Alabatoso min lɔ Zeruzalɛmu kɔnɔ, ale Azariya le tun ye sarakalasebaga ye o kɔnɔ. 37Azariya ye Amariya wolo. Amariya ye Ayitubi wolo. 38Ayitubi ye Sadɔki wolo. Sadɔki ye Salumu wolo. 39Salumu ye Ilikiya wolo. Ilikiya ye Azariya wolo. 40Azariya ye Seraya wolo. Seraya ye Yozadaki wolo. 41Masaba y'a kɛ Nabukodonozɔri ye Zuda mara mɔgɔw ni Zeruzalɛmukaw minɛ ka taga n'u ye jɔnya la tuma min na, Yozadaki tagara fana.


Ebu 12 AKKDC08 - Ayiwa, an lamininin be ni seere caaman - Bible Search\nEbu 11 Ebu 13\nAn ka tɔɔrɔ muɲu\n1Ayiwa, an lamininin be ni seere caaman ye minkɛ, koo o koo b'an ka boli nin nagasi, an k'o bɛɛ dabila. Hakɛ min ka teli ka see an kɔrɔ, an k'o dabila. Boli min b'an seen kɔrɔ, an kana sigɛn o la. 2An k'an ɲaa lɔnin to Yezu kan ale min ye an ka lanaya bɔyɔrɔ ye, n'a laban ye. A sɔnna ka tɔɔrɔ gwengwenlɔgɔ kan, a ma maloya yɛrɛ jati, bari nisɔndiya min tun b'a kɔnɔna, a ɲaa tun b'o la. Sisan, a siginin be Ala kinibolo la. 3O la do, ale min ye tɔɔrɔ caaman muɲu hakɛkɛlaw bolo, aw k'aw hakili to ale la janko aw kana sigɛn, aw fari be faga. 4Aw be bondori min kɛ hakɛ kosɔn, o ma se jolibɔn ma fɔlɔ do. 5Aw ɲinɛna denfaw ka ladili nin na wa? A ko:\n«N deen, kana ban Matigi ka ladili ma.\nN'a b'i ladira, kana i fari faga.\n6- Bari mɔgɔ min koo ka di Matigi ye, a b'o le ladi.\nA sɔnna ka min kɛ a deen ye, a b'o le ɲaa gwan.»\n7Aw ka hɛrɛ kosɔn lo aw be tɔɔrɔla. Ala b'aw minɛ i n'a fɔ a deenw. Deen jumɛn be yen n'a faa t'a ladi? 8Ala b'a ka deenw bɛɛ ladi. N'a t'aw ladi, o tuma na aw te a deenw ye, aw ye ɲamɔgɔdenw le ye.\n9An wolofaw y'an ladi, an sɔnna u ta ma. An Faa Ala min ye nii tigi ye, mun na an tena sɔn o ta ma ka to nii na? 10An wolofaw ka ladili ye waati dɔɔni koo ye, u tun b'an ladi ka kɛɲɛ n'u ka miiriya ye. Nga Ala b'an ladi an ka ɲa kosɔn waasa an ka kɛ mɔgɔɲumanw ye i n'a fɔ ale. 11N'u b'i ladi tuma min na, a man di dɛ! O be digi i la. Nga kɔfɛ, ladili nafa ye hɛrɛ ni tilenninya ye, a tigi be min sɔrɔ. 12- O kama, aw k'aw bolo faganin nunu kɔrɔta, aw seen minw be yɛrɛyɛrɛ, k'o lɔ ka ɲa, 13- ka siratilennin tagama, o la, minw seen kelen ma ɲi, u seen kana mugu, nga a ka suma.\nKrista ka koo minɛ ka ɲa\n14Aw ka banba, hɛrɛ ka sɔrɔ aw ni mɔgɔw bɛɛ cɛ. Aw ka saniya fana, n'o te mɔgɔ si tena Matigi ye. 15- Aw k'aw yɛrɛ minɛ waasa mɔgɔ si kana muruti ka ban Ala ka nɛɛma na. Lili si kana kɛ yirijugu ye ka wili aw cɛma ka ɲagami don ka mɔgɔ caaman halaki.\n16- Mɔgɔ si kana kɛ kakala ye, walima Alaɲasiranbali ye, i n'a fɔ Ezawu, min y'a ka kɔrɔya falen dumuni na. 17- Aw b'a lɔn k'o kɔfɛ, a tun b'a fɛ u faa be duba nin kɛ ale ye, nga o banna. A ye dalili kɛ ka kasi nga o m'a ɲa.\nBɛɛn kɔrɔ ni bɛɛn kura\n18Fɔlɔfɔlɔ mɔgɔw gwɛrɛla Ala ka kulu la cogo min na, mɔgɔ be se ka maga min na, aw ma gwɛrɛ a la ten. Olu ye tasuma ye, ni kabafin, ni dibiba, ni sanfɔɲɔjugu, 19- ka buru fiyɛkan ni kumakanba mɛn. O mɛnbagaw ma se, u ko Ala yɛrɛ kana kuma olu fɛ tugu. 20- Bari sariya min tun sigira, u tun te se o kɔrɔ. A tun fɔra ko: «Mɔgɔ si man kan ka yɛlɛ kulu nin kan, hali begɛn. Ni fɛɛn o fɛɛn yɛlɛla, o ka kan ka bon ka faga.»\n21- Koo nin siranya tun ka bon haali, fɔɔ Musa y'a fɔ ko: «Ebe! Ne be yɛrɛyɛrɛla siranyakojugu fɛ.»\n22Nga aw kɔni, aw gwɛrɛla *Siyɔn kulu ni Nitigi Ala ka dugu la, n'o ye sankolo Zeruzalɛmu ye, ka gwɛrɛ mɛlɛkɛ caaman caaman na n'u be ɲanagwɛ la. 23Mɔgɔ fɔlɔ minw tɔgɔ sɛbɛnnin be arijana na, aw gwɛrɛla olu la, ka gwɛrɛ Ala la, adamadenw bɛɛ kitibaga. Mɔgɔtilennin minw y'u nakun dafa, aw gwɛrɛla olu la. 24- Yezu min ye bɛnkura sindibaga ye, aw gwɛrɛla ale la, a joli min bɔnna, aw gwɛrɛla o la. O joli nin be fɛnɲuman d'an ma ka tɛmɛ Abɛli ta kan.\n25- Min be kumana aw fɛ, aw ye jija, aw kana ban a ka kuma na. Bari fɔlɔ mɔgɔw banna Ala ka kuma fɔbaga ma, min tun b'u cɛma dugukolo kan. O la, u ma kisi ɲagwan ma. Min be to arijana na ka kuma an fɛ, n'an banna ale la, an ka ɲagwan tena tɛmɛ fɔlɔ mɔgɔw ta kan wa?\n26- Min kumakan tun ye dugukolo yɛrɛyɛrɛ, sisan ale ko: «Ne ben'a to dugukolo be yɛrɛyɛrɛ siɲɛ kelen tugu, nga a tena dan o ma, sankolo fana niin bena sɔrɔ a la.» 27N'a fɔra ko «siɲɛ kelen tugu,» o kɔrɔ ko fɛɛn minw bena yɛrɛyɛrɛ, olu bena tunu. Minw te yɛrɛyɛrɛ, olu be to yen. 28Ayiwa, Ala bena sigiyɔrɔ d'an ma min te se ka cɛn, o la, an k'a fo k'a bato, ka kɛɲɛ n'a yɛrɛ sago ye, ni yɛrɛmajigi ni siranya ye. 29- Bari, an ka Ala ye tasuma ye min be cɛnikɛ.


MAKABEW FƆLƆ 9 AKKDC08 - Demetiriyusi y'a mɛn tuma min - Bible Search\nMAKABEW FƆLƆ 8 MAKABEW FƆLƆ 10\nMAKABEW FƆLƆ 9\nZuda Makabe ka saya\n1Demetiriyusi y'a mɛn tuma min na ko Nikanɔri sara kɛlɛ la, ko Nikanɔri juguw ser'a ka kɛlɛdenw kɔrɔ, a ye Bakidɛsi ni Alikime ci Zuda mara la tugu n'a ka kɛlɛden ɲanamanw ye. 2U ye Galile mara sira ta ka taga Mezalɔti lamini, Arabɛli gɛrɛfɛ. U ye dugu nin minɛ ka mɔgɔ caaman faga o yɔrɔ la. 3Girɛkiw ka masaya saan 152nan kalo fɔlɔ la, u tagara u ka sigiyɔrɔ labɛn Zeruzalɛmu gɛrɛfɛ. 4O kɔ, u bɔra yen ka taga Beerizɛti faan fɛ ni kɛlɛden sennatigi mɔgɔ waa mugan (20 000) ye, ni sotigi mɔgɔ waa fila (2 000). 5Zuda tun y'a ka kɛlɛdenw sigiyɔrɔ labɛn Elaza. Kɛlɛdenŋana mɔgɔ waa saba (3 000) tun be n'a ye. 6U y'a ye k'u juguw ka kɛlɛdenw ka ca kosɔbɛ minkɛ, siranya y'u minɛ, u caaman bolila, mɔgɔ kɛmɛ seegi dɔrɔn tora. 7Zuda y'a ye ko a ka kɛlɛdenw bolila ka tunu, o y'a sɔrɔ kɛlɛ be ɲini ka daminɛ. A dusu cɛnna bari waati tun te yen tugu k'a ka mɔgɔw lajɛn. 8A jigi tigɛra, o bɛɛ n'a ta, a y'a fɔ a ka mɔgɔw tɔw ye ko: «Aw ye wili, an ka taga an juguw kama, k'u kɛlɛ n'an be se.» 9A ka kɛlɛdenw tun b'a fɛ k'a hakili yɛlɛma. U ko: «Sisan kɔni, an te se ka foyi kɛ fɔɔ k'an yɛrɛ ɲini dɔrɔn. Kɔfɛ, an bena na n'an balimaw ye yanni waati wɛrɛ, ka kɛlɛ daminɛ tugu. N'o tɛ, an ka dɔgɔ kojugu.» 10Zuda y'u jaabi ko: «Ne ka boli wa? Abada! A tena lakali yɔrɔ si ko ne bolila n juguw ɲa kɛlɛ la. N'an ka waati sera, an ka sa an balimaw kosɔn cɛya la. An kana sɔn an tɔgɔ ka cɛn.»\n11Zuwifuw juguw ka kɛlɛdenw bɔra u ka sigiyɔrɔ la ka lɔ u ɲa. U ka sotigiw tilanna fila, kɛlɛden minw tun be ni kabakurubonnanw ye, olu ni kalatigiw tun be taama kɛlɛden tɔw ɲa. Kɛlɛdenŋanaw le tun be ɲafɛ, mɔgɔ jagwɛlɛnw bɛɛ. 12Bakidɛsi tun be kinibolo jɛnkulu kunna. Kɛlɛden sennatigiw tun be gwɛrɛla faan fila la, buruw be fiyɛra. Zuda ka mɔgɔw fana ye buruw fiyɛ. 13Dugukolo yɛrɛyɛrɛla kɛlɛbolo nunu ka mankan fɛ. Kɛlɛ daminɛna sɔgɔma, u tora a la fɔɔ wulafɛ. 14Zuda y'a ye ko Bakidɛsi n'a ka kɛlɛden ɲanamanw be kinibolo jɛnkulu la. Zuwifu minw jaa tun ka gwɛlɛ kosɔbɛ, olu bɛɛ lajɛnna Zuda kɔrɔ. 15U girinna Siri kɛlɛdenw ka kinibolo jɛnkulu kan k'u gwɛn fɔɔ ka taga se Azara kuluw la.m 16Numanbolo jɛnkulu y'a ye ko kinibolo mɔgɔw bolila tuma min na, u girinna Zuda n'a ka mɔgɔw kan u kɔfɛ. 17Kɛlɛ juguyara kosɔbɛ. Isirayɛliden caaman fagara, u juguw caaman fagara fana. 18Zuda fana fagara, Isirayɛliden tɔw bolila. 19Zonatan ni Simɔn y'u baden Zuda suu ta ka ta'a don u faaw ka kaburu kɔnɔ Modin. 20Isirayɛlidenw bɛɛ y'a suu kasi ka kule kosɔbɛ. U y'a sanga kɛ tile caaman kɔnɔ, 21n'u b'a fɔ ko: «Cɛfari min ye Isirayɛli kisi, ale kɛra di ka sa?»\n22Zuda ka kɛwali tɔw, a ka kɛlɛkow, n'a ye kobaba minw kɛ, n'a ka cɛfari tɔgɔw, o tun ka ca fɔɔ a bɛɛ te se ka sɛbɛn.\nZonatan be Zuda nɔɔ ta\n23Zuda sanin kɔ, Alaɲasiranbaliw wilila tugu Isirayɛli mara kɔnɔ yɔrɔ bɛɛ, ani kojugukɛlaw fana. 24Kɔngɔ tun gwanna kosɔbɛ minkɛ, jamana mɔgɔw tugura u kɔ. 25Bakidɛsi ye Alaɲasiranbali dɔw woloma k'u kɛ jamana kuntigiw ye. 26U y'a daminɛ ka to ka Zuda teriw yɔrɔ ɲini k'u minɛ, ka taga n'u ye Bakidɛsi fɛ. Ale tora k'u ɲaa gwan, k'u lɛɛbu. 27Isirayɛlidenw ye tɔɔrɔ sɔrɔ o waati la, u tun ma min ɲɔgɔn ye kabini kiraw ka kiraya baara laban tuma na. 28O la, Zuda teriw bɛɛ ye ɲɔgɔn lajɛn k'a fɔ Zonatan ye ko: 29«Kabin'i kɔrɔcɛ Zuda sara, mɔgɔ si te yen tugu i n'a fɔ ale, ka taga an juguw, ni Bakidɛsi, ani an ka siya kɔniyabagaw bɛɛ kama. 30O la, an b'i woloma bii k'i bila a nɔɔ na, i ka kɛ an ɲamɔgɔ n'an bilasirabaga ye an ka kɛlɛw la.» 31Zonatan sɔnna ka kɛ u kuntigi ye, a y'a kɔrɔcɛ Zuda nɔɔ ta.\nZonatan be Zan fagako juru sara\n32Bakidɛsi y'o mɛn tuma min na, a daminɛna ka cogo ɲini waasa ka Zonatan faga. 33U y'o fɔ Zonatan n'a baden Simɔn ye, ni minw bɛɛ tun be n'a ye. U bolila ka taga Tekowa kongo la ka sigi Asifari jii marayɔrɔ gɛrɛfɛ. 34Bakidɛsi y'o mɛn lafiɲɛlon na. A ye Zurudɛn baji tigɛ n'a ka kɛlɛdenw bɛɛ ye. 35Zonatan y'a baden Zan ci, min tun be mɔgɔw kunna minw te kɛlɛdenw ye, ko a ka taga u teriw, nabatiw dali ko u ka sɔn olu b'u ka minanw kalifa u fɛ. Minan nunu tun ka ca kosɔbɛ. 36Nga Zanbiri deenw ka bɔ Madaba, bɔra ka na Zan kɛlɛ k'a minɛ, ka taga n'a ka minanw bɛɛ ye. 37Waati dɔ tɛmɛnin kɔ, u y'a fɔ Zonatan n'a baden Simɔn ye ko Zanbiri deenw bena kɔɲɔba dɔ kɛ. U tun bena bɔ Nabata ni kɔɲɔmuso ye k'a bila sira ni jamaba ye. Kanaan mɔgɔbaba dɔ denmuso tun lo. 38Zonatan ni Simɔn tun ma ɲinɛ ko Zanbiri deenw tun y'u baden Zan faga. O la, u yɛlɛla ka taga dogo kuluwo dɔ kɔnɔ. 39K'u to u dogoyɔrɔ la, u ye kɔɲɔcɛ n'a teriw, n'a balimaw natɔ ye, ka na kɔɲɔmuso ka mɔgɔw kunbɛn. U tun be ni dunduntigiw, ni fɔlikɛla dɔ wɛrɛw ye. Kɛlɛkɛminan caaman tun b'u fɛ, ani minan caaman, u tun be nana ni mankanba ye. 40Zonatan nunu bɔra u dogoyɔrɔ la ka girin u kan k'a daminɛ k'u faga. U ye mɔgɔ caaman faga, tɔw bolila ka taga kuluyɔrɔ la. Zuwifuw y'u ka minanw bɛɛ cɛ ka taga n'u ye. 41- A kɛra ten, «kɔɲɔya yɛlɛmana ka kɛ sanga ye, dɔnkiliw yɛlɛmana ka kɛ kasi ye.» 42Zonatan ni Simɔn y'u baden fagako juru sara ka ban tuma min na, u kɔsegira Zurudɛn baji daa la tugu, pɔtɔpɔtɔ yɔrɔ la.\nKɛlɛ min kɛra Zurudɛn baji daa la\n43Bakidɛsi ye zuwifuw dogoyɔrɔ lɔn. Lafiɲɛlon dɔ la, a tagara Zurudɛn baji daa la ni kɛlɛden caaman ye. 44O la, Zonatan y'a fɔ a ka mɔgɔw ye ko: «Aw ye wili, an ka kɛlɛ kɛ k'an nii kisi! Bari lonjugu si ma deli k'an sɔrɔ i n'a fɔ bii ta. 45Kɛlɛ b'an ɲafɛ, Zurudɛn baji b'an kɔfɛ, pɔtɔpɔtɔ ni tuu b'an faan dɔ la, boliyɔrɔ te yen. 46O la, sisan aw ka Sankolotigi dali janko an ka se ka kisi an juguw ma.»\n47Kɛlɛ daminɛna. Zonatan y'a bolo wili ko a be Bakidɛsi faga, nga ale jɛngɛnna ka bɔ kɔfɛ, a m'a sɔrɔ. 48Zonatan n'a ka mɔgɔw panna ka don Zurudɛn baji la ka jii nɛmu fɔɔ ka taga bɔ baa kɔfɛ. U juguw ma baa tigɛ ka tugu u kɔ. 49Bakidɛsi ka mɔgɔ waa kelen ɲɔgɔn fagara o loon na.\nBakidɛsi be barika sɔrɔ\n50Bakidɛsi kɔsegira Zeruzalɛmu. A daminɛna ka Zuda mara dugu dɔw lɔ ka kɛ dugu barikamanw ye. Olu le kɛra: Zeriko yɔrɔ barikaman ye, ni Emayusi, ni Bɛtorɔn, ani Betɛli, ni Tamunata, ni Faratɔn, ani Tefɔn ye. A ye kogojanw lɔ k'u lamini ka koonw don u la, ka sɔgɔnanw kɛ u la. 51A ye kɛlɛden dɔw to dugu nunu kelen kelen bɛɛ kɔnɔ ko u ka to ka Isirayɛlidenw ɲaa gwan. 52A ye barika don Bɛtisuri ni Gazara la, ani Zeruzalɛmu dugu yɔrɔ barikaman na, ka kɛlɛden dɔw to yen, ani dumuni. 53A ye jamana ɲamɔgɔw dencɛw minɛ k'u mara a fɛ, k'u datugu dugu yɔrɔ barikaman na.\n54Girɛkiw ka masaya saan 153nan kalo filanan na, Alikime ko u ka Alabatosoba kɔnɔnalu kɔnɔ kogo ci. A tun b'a fɛ ka kiraw ka baara cɛn ten.n U tun daminɛna ka kogo nin ci. 55O waati yɛrɛ la, bana ye Alikime minɛ, baara lɔra. Alikime fari bɛɛ faganin tun lo, a daa minɛn'a la, a ma se ka hali kuma kelen fɔ tugu, walima ka dɔ fɔ a ka soo kosɔn. 56A sara o tile fila nin na tɔɔrɔba la. 57Bakidɛsi y'a mɛn ko Alikime sara tuma min na, a kɔsegira masacɛ Demetiriyusi fɛ. Zuda mara tora hɛrɛ la saan fila kɔnɔ.\nBakidɛsi te se Bɛtibasi kɔrɔ\n58Zuwifu Alaɲasiranbaliw bɛɛ ye ɲɔgɔn lajɛn k'a fɔ ɲɔgɔn ye ko: «Zonatan n'a kɔmɔgɔw be hɛrɛ la, u te siranna foyi ɲa. O la, an ka Bakidɛsi wele ka na sisan, a bena se k'u bɛɛ minɛ suu kelen kɔnɔ.» 59U tagara kuma ni Bakidɛsi ye o la. 60Bakidɛsi y'a latigɛ ka sira minɛ ni kɛlɛden caaman ye. A ye batakiw ci a jɛnɲɔgɔnw bɛɛ ma dogo la, minw be Zude mara la, k'a ɲini u fɛ ko u ka Zonatan n'a tɔɲɔgɔnw minɛ. Nga u tun ye min latigɛ, o bɔra kɛnɛ kan, u ma se k'o kɛ. 61Jamana kɔnɔ mɔgɔ minw tun y'o janfa nin latigɛ, Zonatan nunu y'o mɔgɔ bi duuru ɲɔgɔn minɛ k'u faga. 62O kɔ, Zonatan ni Simɔn, n'u kɔmɔgɔw tagara kongokolon kɔnɔ, Bɛtibasi, ka dugu nin tomo lalaga k'a lɔ kura ye ka barika don a la. 63Bakidɛsi y'o mɛn tuma min na, a y'a ka kɛlɛdenw bɛɛ lajɛn, k'a kɔfɛmɔgɔw fana wele ko u ka na ale fɛ Zude mara la. 64A tagara Bɛtibasi ko a b'a datugu. A y'a kɛlɛ tile caaman kɔnɔ, ani ka kɛlɛkɛwotorow dilan. 65Zonatan y'a baden Simɔn to dugu kɔnɔ. A ye mɔgɔ damani minɛ ka bɔ n'u ye ka taga kongo kɔnɔ. 66A ye Odomera n'a balimaw kɛlɛ ka se u kɔrɔ, ka se fazirɔnwo fana kɔrɔ, u ka sigiyɔrɔ la. Olu farala Zonatan n'a ka mɔgɔw kan ka kɛlɛ kɛ, u jɛnna ka taga Bakidɛsi kama. 67O la, Simɔn n'a ka mɔgɔw bɔra Bɛtibasi ka kɛlɛkɛwotoro nunu jɛni. 68U ye Bakidɛsi kɛlɛ, ka se a kɔrɔ kosɔbɛ. A tun y'a latigɛ ko a bena u kɛlɛ cogo min na, o ma ɲa, o digira a la kosɔbɛ. 69Zuwifu Alaɲasiranbali minw tun y'a wele ka na mara nin na, a diminin tun be olu kɔrɔ kosɔbɛ. O la, a y'u caaman faga. O kɔ, a y'a latigɛ ka kɔsegi soo.\n70Zonatan y'o mɛn tuma min na, a ye mɔgɔw ci a fɛ ka bɛɛn ɲini n'a ye, ani mɔgɔ minw tun minɛna, k'olu labilako ɲanabɔ. 71A ye fɛɛn min ɲini a fɛ, Bakidɛsi sɔnna o ma. A kalila ko a ben'a to ɲasuma na a sii bɛɛ kɔnɔ. 72A tun ye mɔgɔ minw minɛ Zuda mara la, a y'olu segi a ma, ka sɔrɔ ka kɔsegi a ka jamana na. A ma segi ka na zuwifuw ka mara la tugu. 73Kɛlɛ banna ten Isirayɛli jamana kɔnɔ. Zonatan tagara sigi Makimasi. K'a to o yɔrɔ la, a kɛr'a ka mɔgɔw ɲamɔgɔ ye, ka zuwifu Alaɲasiranbaliw faga k'u tunu ka bɔ Isirayɛli jamana na.


Sam fɔlɔ 19 AKKDC08 - Sayuli y'a fɔ a dencɛ Zonatan n'a - Bible Search\nSam fɔlɔ 18 Sam fɔlɔ 20\nSam fɔlɔ 19\nSayuli b'a fɛ ka Dawuda faga\n1Sayuli y'a fɔ a dencɛ Zonatan n'a ka baarakɛlaw bɛɛ ye ko ale b'a fɛ ka Dawuda faga. Nga Zonatan tun be Dawuda kanu kosɔbɛ. 2Ale tagar'a fɔ Dawuda ye ko: «Ne facɛ Sayuli b'a fɛ k'i faga. O la do, sini sɔgɔma i k'i yɛrɛ minɛ, taga dogo yɔrɔ dɔ la. 3Ne bena bɔ ni n facɛ ye foro kɔnɔ ka lɔ a gɛrɛfɛ i dogonin be yɔrɔ min na. N bena kuma a fɛ i kosɔn, a bena min fɔ, n bena o mɛn, ka na o fɔ i ye.»\n4Zonatan ye Dawuda tɔgɔɲuman fɔ a facɛ Sayuli ɲana ko: «Masacɛ, kana i ka baaraden Dawuda hakɛ ta, a ma i hakɛ ta ka ye, a y'i ɲasira le taama. 5A tun y'a yɛrɛ nii di ka Goliyati faga, Masaba ye see di Isirayɛlidenw bɛɛ ma kosɔbɛ. E yɛrɛ y'o ye, ka nisɔndiya. Mun na sa, i b'a fɛ ka hakɛ kɛ ka mɔgɔtilennin faga, i ka Dawuda faga ni kuun t'a la wa?» 6Sayuli y'a dencɛ Zonatan ka kuma mɛn ka sɔn a ma. A kalila ko Masaba kosɔn, ko Dawuda tena faga tugu. 7O kɔ, Zonatan ye Dawuda wele k'o kuma bɛɛ fɔ a ye, k'a minɛ ka na n'a ye Sayuli fɛ. Dawuda tora Sayuli fɛ i n'a fɔ a tun be yen cogo min na fɔlɔ la.\nDawuda be kisi Mikali barika la\n8Kɛlɛ tun wilila tugu minkɛ, Dawuda tagara kɛlɛ kɛ ni filisiw ye. A ye kɛlɛ kɛ n'u ye, ka se u kɔrɔ fɔɔ u bolil'a ɲa.\n9O kɔ, ka Sayuli siginin to a ka soo kɔnɔ n'a ka taman b'a bolo la, Masaba y'a kɛ nii kuntan dɔ wilil'a la. O y'a sɔrɔ Dawuda tun b'a ka gɔni fɔra. 10Sayuli tun b'a fɛ k'a kori ni kogo ye k'a sɔgɔ n'a ka taman ye. Nga Dawuda y'a yɛrɛ jɛngɛ taman ɲakɔrɔ, Sayuli ka taman tagara kogo sɔrɔ. Dawuda bɔra ka boli o suu kelen na.\n11- Sayuli ye mɔgɔw bila ka taga Dawuda kɔlɔsi a ka soo janko ni dugu gwɛra tuma min na, u b'a faga. Nga Dawuda ka muso Mikali y'a lasɔmi k'a fɔ a ye ko n'a ma boli k'a yɛrɛ kisi bii sufɛ, ko sini sɔgɔma u ben'a faga. 12A ye Dawuda dɛmɛ ka jigi ni fenɛtiri ye soo kɔfɛ. A kɛra ten, Dawuda bolila ka kisi. 13O kɔ, a ye jaa dɔ dilannin ta k'a la dilan kan, ka bagolo dɔ bila a kuun layɔrɔ la, ka birifani biri a kan.\n14Tuma min na Sayuli ye mɔgɔw ci ko u ka taga Dawuda minɛ, Mikali y'a fɔ ko a bananin lo. 15Sayuli y'a fɔ ciden nunu ye ko u ka segi ka ta'a filɛ, ko u k'a ta n'a ka dilan ye ka na n'a ye ale b'a faga. 16O mɔgɔ nunu tagara don, u ye jaa dilannin le ye, a lanin be dilan kan, bagolo bilanin be a kuun layɔrɔ la. 17Sayuli y'a fɔ Mikali ye ko: «Mun na i ye ne namara ten, k'a to ne jugu sera ka boli?» Mikali y'a jaabi ko: «A tun y'a fɔ ne ye ko ni ne ma ale to a be taga, ko ale be ne faga.»\nDawuda be boli ka taga Arama\n18A kɛra ten, Dawuda sera ka boli k'a yɛrɛ kisi. A tagara Samuyɛli fɛ Arama. Sayuli ye koo o koo kɛ a la, a y'o bɛɛ fɔ Samuyɛli ye. O kɔ, a ni Samuyɛli tagara sigi Nayɔti. 19U nana o kibaruya fɔ Sayuli ye ko Dawuda be Nayɔti, Arama dugu gɛrɛfɛ. 20Sayuli ye mɔgɔw bila ko u ka taga Dawuda minɛ. Olu tagara kira jɛnkulu dɔ sɔrɔ, ni u be kiraya kɛra. Samuyɛli le tun be u ɲafɛ. Ala ka Nii ye Sayuli ka cidenw minɛ, olu fana y'a daminɛ n'u be kiraya kɛra. 21O kibaruya fana nana se Sayuli ma. A ye mɔgɔ dɔwɛrɛw ci tugu. Olu fana tagara se k'a daminɛ ka kiraya kɛ. O kɔ, a ye dɔwɛrɛw ci a siɲɛ sabanan na, olu fana tagara se ka kiraya kɛ. 22O bɛɛ kɔfɛ, Sayuli yɛrɛ wilila ka Arama sira ta. Jibondoba min be Seku, a tagara se o gɛrɛfɛ. A ye ɲiningali kɛ ko: «Samuyɛli ni Dawuda be min?» U y'a jaabi ko: «U be Nayɔti, Arama dugu gɛrɛfɛ.» 23O la, a ye sira minɛ k'a kuun sin Nayɔti, Arama dugu gɛrɛfɛ. O yɔrɔ la, Ala ka Nii donn'a la, a y'a daminɛ n'a be kiraya kɛra, ka to ka taga, fɔɔ ka taga se Nayɔti. 24- A y'a ka faniw bɔ ka to ka kiraya kɛ Samuyɛli ɲakɔrɔ. A benna duguma, a lanin tora yen, k'o tile kuturu bɛɛ kɛ yen ani o suu bɛɛ. O la, u be to k'a fɔ ko: «O tuma na, Sayuli fana ye kira ye wa?»


Luka 16 AKKDC08 - Yezu y'a fɔ a ka kalandenw ye ko: - Bible Search\n1Yezu y'a fɔ a ka kalandenw ye ko: «Cɛɛ nafolotigi dɔ tun be yen. A tun ye mɔgɔ dɔ ta k'a bila a ka nafolo kunna. Mɔgɔw y'a kɔrɔfɔ a kuntigi ye ko a b'a ka nafolo cɛn. 2A kuntigi y'a wele k'a fɔ a ye ko: ‹Ne be min mɛnna i ka koo la, o man di. I ye baara kɛ cogo min na, o ɲafɔ ne ye, bari i tena se ka to ne ka nafolo kunna tugu.› 3O kuma mɛnnin kɔ, a y'a miiri ko: ‹Ne bena mun kɛ sa? Bari ne kuntigi bena n bɔ a ka nafolo kunna. Ne te se ka sɛnɛ kɛ. Ka daalili kɛ, o bena kɛ maloya ye ne ma. 4Ni ne gwɛnna ka bɔ baara nin na tuma min na, ne bena min kɛ mɔgɔ dɔw ka se ka ne dɛmɛ, ne y'o lɔn.›\n5«O tuma na, mɔgɔ minw ye juru ta a kuntigi fɛ, a y'u wele kelen kelen. Min kɔnna ka na, a y'ale ɲininga ko: ‹Ne kuntigi ka juru min b'i la, joli lo?› 6O y'a jaabi ko: ‹Tulu daga kɛmɛ.› A y'a fɔ o ye ko: ‹I ka juru sɛbɛ filɛ nin ye, sigi ka tulu daga bi duuru sɛbɛn joona joona.› 7O kɔ, a y'a fɔ dɔ wɛrɛ ye ko: ‹E do, joli b'i la?› O y'a jaabi ko: ‹*Bile bɔɔrɔ kɛmɛ.› A y'a fɔ o ye ko: ‹I ka juru sɛbɛ filɛ nin ye, bɔɔrɔ bi seegi sɛbɛn.›\n8«Cɛɛ namaratɔ nin kuntigi y'a tanu a ka cekuya kosɔn. Tiɲɛ na, nin diɲɛ mɔgɔw be koow kɛ ni cekuya ye u ni ɲɔgɔn cɛ ka tɛmɛ Alalɔnbagaw kan.»\n9Yezu tagara ɲa ni kuma ye k'a fɔ ko: «Ne b'a fɔ aw ye ko aw ka teriw ɲini ni diɲɛ nafolo ye, waasa n'o nana ban tuma min na, olu ka se k'aw kunbɛn arijana na. 10Mɔgɔ min ye mɔgɔsɔbɛ ye kofitini na, o ye mɔgɔsɔbɛ ye koba la fana. Min ye janfamɔgɔ ye kofitini na, o ye janfamɔgɔ ye koba la fana. 11N'aw ma kɛ mɔgɔsɔbɛw ye nin diɲɛ nafolo koow la, jɔn le bena nafolosɔbɛ kalifa aw ma? 12N'aw ma kɛ mɔgɔsɔbɛw ye mɔgɔ wɛrɛ ka nafolo koo la, min bena kɛ aw ta ye, jɔn ben'a d'aw ma?\n13- «Mɔgɔ si te se ka baara kɛ kuntigi fila ye, bari a bena kelen kɔniya ka kelen kanu, walima a bena nɔrɔ kelen na k'a mako bɔ kelen na. Aw te se ka nafolo kanu, ka baara kɛ Ala ye fana.»\nYezu ka ladili dɔw\n14Nafolo koo ka di *Fariziɲɛw ye minkɛ, u y'o kuma bɛɛ mɛn tuma min na, u tun be yɛlɛla Yezu ma. 15A y'a fɔ u ye ko: «Mɔgɔw ɲana, aw kɔni b'aw yɛrɛw kɛ mɔgɔtilenninw ye, nga min b'aw dusu la, Ala b'o lɔn, bari adamadenw be fɛɛn min jati fɛnba ye, o ye fɛɛn nafatan ye Ala ɲana.\n16- «Kabini fɔlɔfɔlɔ, u tun be mɔgɔw kalan ni Ala ka sariya, ni kiraw ka kuma ye fɔɔ ka na se Zan batizelikɛla ka waati ma. K'a ta o ma, Ala ka masaya kibaru diman be fɔra mɔgɔw ye. Bɛɛ be jijara fana ka don o masaya la.\n17- «Sankolo ni dugukolo ka wili ka bɔ u nɔɔ na, o ka nɔgɔ ni sariya kuma fɔnin dakuru ɲaa kelen cɛnni ye.\n18- «Mɔgɔ o mɔgɔ y'a muso furu sa ka dɔ wɛrɛ ta, o tigi be kakalaya kɛ. Ni mɔgɔ o mɔgɔ ye muso furusanin furu, o tigi be kakalaya kɛ fana.\nNafolotigi ni Lazari ka koo\n19«Nafolotigi dɔ tun be yen, a tun be dakamana fani don ka faamadumuni kɛ ka ɲanagwɛ loon o loon. 20Fantan dɔ fana tun be yen min tɔgɔ ko Lazari. A fari yɔrɔ bɛɛ tun ye joli ye. A tun be la nafolotigi ka soo daa la. 21Dumuni murumuru minw tun be ben nafolotigi fɛ, a tun b'a fɛ ka olu dumu, nga a tun t'o sɔrɔ. Ka fara o kan, wuluw tun be na k'a ka jolidaw nɛɛmu.\n22«Fantan nin nana sa, mɛlɛkɛw y'a ta ka taga sigiyɔrɔ d'a ma Ibrayima gɛrɛfɛ arijana na. Nafolotigi nin fana nana sa, u y'a suu don. 23A tun be tɔɔrɔba la jahanama na, a y'a ɲaa kɔrɔta ka Ibrayima ye yɔrɔjan ni Lazari b'a gɛrɛfɛ. 24O tuma na, a pɛrɛnna ko: ‹Ne faa Ibrayima, makari ne la. A fɔ Lazari ye ko a ka taga bolokunnaden sun jii la ka na ne kaan ɲigi n'a ye, bari ne tɔɔrɔnin be kojugu tasuma nin kɔnɔ.›\n25«Nga Ibrayima y'a fɔ a ye ko: ‹N deen, e yɛrɛ y'a lɔn ko k'i to diɲɛ na, i tun be ɲasuma na, ni Lazari be sigɛn na. Sisan, Lazari fana be ɲasuma na, e be sigɛn na. 26Hali n'o tɛ, dingɛbelebeleba be an ni aw cɛ. O la, ni mɔgɔ min b'a fɛ ka bɔ yan ka taga aw fɛ, a kana se, ani mɔgɔ fana kana se ka bɔ aw fɛ ka na yan.› 27Nafolotigi y'a fɔ ko: ‹O tuma, ne faa, ne b'i daali, i ka Lazari bila ka taga ne ka somɔgɔw fɛ, 28bari dɔgɔcɛ duuru be ne fɛ. A ka taga u lasɔmi waasa olu fana kana na nin tɔɔrɔ yɔrɔ la.›\n29«Ibrayima y'a jaabi ko: ‹Ala ka sariya ni kiraw ka sɛbɛw be u bolo, u ka olu kɔnɔnakuma bato.› 30Nafolotigi ko: ‹Ayi, o te labɔli kɛ ne faa Ibrayima, nga ni mɔgɔ min sara ka ban, n'ale kununna ka taga kuma u fɛ, u bena nimisa ka faran u ka kojuguw la.› 31Ibrayima tilara k'a fɔ a ye ko: ‹N'u ma Ala ka sariya ni kiraw ka sɛbɛw kɔnɔnakuma bato, hali ni mɔgɔ sanin dɔ kununna ka taga kuma u fɛ, u tena la o la.› »


Ɛst 5 AKKDC08 - Tile sabanan loon, Ɛsitɛri y'a ka - Bible Search\nƐst 4 Ɛst 6\nƐsitɛri be taga masacɛ fɛ\n1Tile sabanan loon, Ɛsitɛri y'a ka masamusofaniw don ka taga don masacɛ ka luu ɲafɛla la ka lɔ a ka boon daa la. O y'a sɔrɔ masacɛ tun siginin be a ka masasigilan kan a ka soo kɔnɔ k'a ɲaa sin soo donda la. 2A y'a ka muso Ɛsitɛri lɔnin ye tuma min na a ka luu kɔnɔ, a koo diyar'a ye. A y'a ka sanubere wili k'a sin a ma. Ɛsitɛri gwɛrɛla ka maga bere nin dakun na.\n3A ye Ɛsitɛri ɲininga ko: «Masamuso Ɛsitɛri, mun le kɛra? I be mun le fɛ? Hali n'a kɛra ne ka mara tilan kelen ye, ne b'a d'i ma.» 4Ɛsitɛri y'a fɔ a ye ko: «Ne ye dumuni labɛn masacɛ ye. N'i sɔnna, i ka na ni Aman ye o dumuyɔrɔ la bii.» 5Masacɛ y'a fɔ k'u ka taga Aman wele joona joona, janko u ka taga i n'a fɔ Ɛsitɛri y'a ɲini a fɛ cogo min na. Masacɛ ni Aman tagara Ɛsitɛri ka dumuni kɛyɔrɔ la. 6K'u to duvɛn min na, masacɛ y'a fɔ Ɛsitɛri ye ko: «I be mun le fɛ? O bena d'i ma. I b'a fɛ n ka mun le kɛ i ye? Hali n'a kɛra ne ka mara tilan kelen ye, n b'a d'i ma.» 7Ɛsitɛri y'a jaabi ko: «Ne be fɛɛn min fɛ, ne be fɛɛn min ɲinina, o filɛ nin ye: 8Ni ne koo ka di masacɛ ye, n'a be sɔn ne ka daali ma, ka ne ka laɲini kɛ n ye, masacɛ ni Aman ka kɔsegi ka na sini tugu ne ka dumuni labɛn aw ye. Ne bena masacɛ jaabi sini.»\nAman b'a fɛ ka Maridose faga\n9O loon na, Aman nisɔndiyaninba le bɔra. Nga a tagara Maridose sɔrɔ masacɛ ka luu daa la tuma min na, ale ma wili, a ma magamaga yɛrɛ a ɲakɔrɔ k'a boɲa, Aman dimina Maridose kɔrɔ kosɔbɛ. 10O bɛɛ n'a ta, a sera k'a yɛrɛ minɛ, ka tɛmɛ ka ta'a ka soo. A ser'a ka soo tuma min na, a ye mɔgɔ bila ka ta'a teriw n'a ka muso Zɛrɛsi wele. 11Aman y'a daminɛ k'a ka nafoloba, n'a deenw ka caya koo fɔ u ye. Masacɛ ye boɲa min la a kan, n'a kɛra masacɛ ka baara kuntigi, ni baaradenw bɛɛ kuntigi ye cogo min na, a y'o bɛɛ fɔ u ye. 12A y'a fɔ tugu ko: «O dama tɛ, masacɛ ka muso Ɛsitɛri ye ne kelen, ni masacɛ le wele a ka dumuni labɛnnin na, a ye ne ni masacɛ wele sini tugu. 13Nga ni ne ye zuwifucɛ Maridose nin siginin ye masacɛ ka luu daa la, o koo bɛɛ be kɛ fuu ye ne ɲana.» 14A ka muso Zɛrɛsi n'a teriw bɛɛ y'a fɔ a ye ko: «To u be lɔgɔ dɔ labɛn min jaɲa be mɛtɛrɛ mugan ni duuru ɲɔgɔn bɔ, sini sɔgɔma i k'a ɲini masacɛ fɛ, u ka Maridose dulon o lɔgɔ nin kan. O la, i nisɔndiyanin bena taga ni masacɛ ye dumuni nin kɛyɔrɔ la.» O kuma diyara Aman ye, a y'a kɛ u ye lɔgɔ nin lalaga.


Kod 10 AKKDC08 - Nuhun dencɛ Sɛmu ni Kamu ani Zafɛti - Bible Search\nKod 9 Kod 11\nNuhun dencɛw kɔmɔgɔw\n1Nuhun dencɛ Sɛmu ni Kamu ani Zafɛti kɔmɔgɔw filɛ nin ye, u ye dencɛ minw sɔrɔ jiba tɛmɛnin kɔ.\n2Zafɛti dencɛw filɛ nin ye: Gomɛri ni Magɔgi ani Madayi ni Yaban, ani Tubali ni Mɛsɛki ani Tirasi. 3Gomɛri dencɛw fana filɛ nunu ye: Asikenazi ni Irifati ani Togarima. 4Yaban dencɛw filɛ fana: Elisa ni Tarisisi ani Kitimu ni Orodanimu. 5Olu kɔmɔgɔw jɛnsɛnna ka kɛ siyaw ye minw sigira dugukolow kan jii cɛma ka kɛɲɛ n'u kelen kelen bɛɛ ka kaan fɔtaw ye, n'u ka fadenyabolow ye jamanaw kɔnɔ.\n6Kamu dencɛw filɛ nin ye: Kusi ni Misirayimu ani Puti ni Kanaan. 7Kusi fana ka dencɛw filɛ nin ye: Seba ni Awila, ani Sabata ni Arayema, ani Sabiteka. Arayema dencɛw filɛ nin ye: Saba ni Dedan.\n8Kusi le tun ye Nɛmurɔdi wolo, ale lo kɔnna ka kɛ cɛfari ye dugukolo kan. 9Donsocɛ fariman tun lo Masaba ɲakɔrɔ. O le y'a to u tun be to k'a fɔ ko: «Karimasina ye donsocɛ fariman ye Masaba ɲakɔrɔ i n'a fɔ Nɛmurɔdi.» 10A ka mara kɔnɔ, masaduguw tun ye Babɛli ye, ni Erɛki ni Akadi ani Kaline, Sineyari jamana na. 11A bɔra o jamana na ka taga Asiri jamana na ka dugu dɔw sigi o yɔrɔ la: o ye Ninivu, ni Erewobɔtiri, ni Kala, 12min ye duguba ye, ani Ɛrɛsɛn, min be Ninivu ni Kala cɛ.\n13Misirayimu tun ye siya minw bɛma ye, olu ye: ludiw, ni ɛnamuw, ani leyabiw, ni nafituwaw, 14ani patɔrɔsiw, ni kasiluwaw, ani kafitɔriw. Filisiw le ye kasiluwaw deenw ye.\n15Kanaan tun ye Sidɔn facɛ ye, min ye a dencɛ fɔlɔ ye. A ye Ɛti fana wolo, 16ani zebuziw, ni amoriw, ani girigasiw, 17ni iviw, ani arakiw, ni siniw, 18ani arabadiw, ni semariw, ani amatiw. Kanaan fadenyabolow nana jɛnsɛn. 19U ka jamana daan tun be daminɛ Sidɔn yɔrɔ la ka taga Gerari faan fɛ fɔɔ ka ta'a bila Gaza, ani ka taga Sodɔmu ni Gɔmɔri ani Adima ni Seboyimu faan fɛ fɔɔ ka ta'a bila Lɛsa. 20Olu le ye Kamu kɔmɔgɔw ye ka kɛɲɛ n'u ka fadenyabolow n'u ka kaan fɔtaw ye u ka maraw n'u ka jamanaw kɔnɔ.\n21Zafɛti kɔrɔcɛ Sɛmu fana ye dencɛw sɔrɔ. Sɛmu tun ye Ebɛri n'a kɔmɔgɔw bɛɛ bɛma ye.\n22Sɛmu dencɛw filɛ nin ye: Elamu ni Asiri ani Aripakisadi ni Ludi ani Aramu. 23Aramu fana dencɛw ye: Usi ni Uli ani Gɛtɛri ni Masi ye.\n24Aripakisadi ye Sela wolo. Sela fana ye Ebɛri wolo. 25Ebɛri ye dencɛ fila sɔrɔ. Kelen tɔgɔ ko Pelɛgi, o kɔrɔ ko tilanni, bari dugukolo tilanna ale ka tile la. A balimacɛ tɔgɔ ko Yokitan. 26Yokitan ye Alimodadi wolo, ni Sɛlɛfu ani Asarimawɛti ni Yɛra, 27ani Adoramu ni Uzali ani Dikila, 28ni Obali ani Abimayɛli ni Saba, 29ani Ofiri ni Awila, ani Yobabu. Olu bɛɛ tun ye Yokitan dencɛw ye. 30U tun siginin be k'a ta Mesa fɔɔ ka taga se Sefari faan fɛ, kɔrɔn fɛ kuluw yɔrɔ la. 31Olu le ye Sɛmu kɔmɔgɔw ye ka kɛɲɛ n'u ka fadenyabolow n'u ka kaan fɔtaw ye, u ka maraw n'u ka jamanaw kɔnɔ.\n32Olu le ye Nuhun dencɛw ye, bɛɛ n'a ka fadenyabolo, n'a ka siya. Siyaw bɔra olu la ka jɛnsɛn dugukolo kan, jiba tɛmɛnin kɔ.